Bayi Tidak Berak. Mama Jangan Terus Panik!

Dah lima hari bayi tidak berak dan mula meragam. Tidak tahu apa puncanya.  Selera menyusu macam biasa je, tidurnya pun tak terganggu, tapi dah hampir seminggu dia tidak berak. Hati mama yang tidak keruan dibuatnya.
Mesti mama tertanya-tanya apa yang menyebabkan bayi tidak berak berhari-hari lamanya kan? Pasti ada sebabnya.
Apakah Punca Bayi Tidak Berak?
Sebenarnya, jika si manja tidak berak berhari-hari lamanya, bukanlah sesuatu yang perlu dirisaukan. Punca utama bayi tidak berak boleh dipastikan melalui cara penyusuan bayi itu sendiri.
Jika bayi mama memang menyusu badan sepenuhnya, masalah tidak berak ini adalah normal. Susu badan mempunyai nutrien yang lengkap yang diperlukan untuk bayi. Kebanyakan nutrien ini diserap oleh badan bayi dan ini menyebab bahan buangan yang dihasilkan tidak seperti bayi yang mengambil susu formula.  Jadi, mama tidak perlu risau jika tidak berak berhari-hari lamanya.
Sebaliknya, jika bayi mama dah mula mengambil susu formula atau dah mengambil makanan pejal, mungkin si manja mama ada potensi untuk kena sembelit apabila tidak berak berhari-hari. Mama boleh membantu si manja apabila dia kelihatan resah dan tidak selesa selepas beberapa hari tidak berak.

Bila Mama Perlu Risau Jika Bayi Tidak Berak?
Bayi yang baru lahir selalunya akan berak selepas menyusu, sekurang-kurangnya 6 kali sehari. Ini kerana usus bayi masih berkembang pada awal usia kelahiran dan mampu berfungsi dengan baik.
Namun begitu, dalam lingkungan usia 2 bulan ke atas, ususnya berkembang dan menjadi lebih matang dan bahagian badan pencernaannya juga dah mampu menyerap lebih nutrien. Ini menyebabkan waktu bayi membuang najis juga menjadi lebih lama daripada sebelumnya. Selalunya, bayi mampu mengadaptasi dengan perubahan ini dan ia bukanlah masalah besar.
Selain daripada faktor nak membesar, bayi juga boleh menghadapi masalah tidak berak kerana susu formula yang diambilnya. Susu formula daripada sumber lembu cenderung untuk membuatkan bayi sembelit tetapi khasiat kalsium dan vitamin yang ada pada susu lembu baik untuk bayi.

Walaupun kebanyakan masalah susah berak ini boleh diadaptasi oleh kebanyakan bayi, mama juga haruslah sentiasa peka dengan keadaan bayi. Jika bayi ada menunjukkan tanda-tanda seperti berikut, mungkin mama perlu dapatkan nasihat pakar:
Si manja tidak selesa dan menangis semasa membuang air besarNajisnya keras dan kehitamanAda tompokan darah pada najis si manjaSi manja tidak berak lebih daripada 10 hari Suhu badan si manja meningkat dan muntah-muntahAbdomennya kembung dan mengerasTak kentut dan sentiasa muntahkan susu yang mama bagiTak aktif dan lembik
Tips Sekiranya Bayi Tidak Berak
Mungkin ada diantara mama yang percaya memberi si manja air dapat membantu bayi dalam membuang air besar. Sebenarnya, ini adalah tidak benar. Malah dengan memberi air berlebihan tanpa arahan dari pakar akan memberi mudarat kepada bayi.
Susu ibu dan susu formula mengandungi kandungan natrium, klorida, potasium dan elektrolit yang mencukupi untuk bayi. Dengan memberikan air berlebihan kepada bayi akan melarutkan kandungan garam dan elektrolit yang diperlukan. Ini membuatkan bayi tidak mendapat nutrien yang mencukupi dan akan memaksa ginjal bayi untuk bekerja dengan lebih keras daripada sepatutnya.
Kalau mama nak bantu memudahkan si manja untuk berak, mama mungkin boleh cuba tukarkan susu formula yang lain dan lebih sesuai untuk bayi mama. Tapi bagi mama yang masih menyusu badan, mama tidak perlu risau dan berhenti menyusu serta-merta. Jangan risau ye mama. Kalau si manja dapat susu badan yang secukupnya pasti ia akan dapat memberi lagi banyak manfaat kepada si manja kesayangan.
Untuk yang menyusu botol pula, mama boleh tambahkan sedikit jus buah prun atau buah pir ke dalam susu formula bayi mama. Jika bayi berumur lebih daripada 6 bulan, mama boleh mencairkan sedikit kandungan susu formula bayi, setelah mendapat nasihat pakar.

Mama juga boleh urut bahagian perut bayi sambil menyapu losen badan atau menggerak-gerakkan kaki dan paha si manja seperti mengayuh basikal bagi melancarkan pergerakan usus dan punggung si manja.
Jangan risau, Mama!
Jadi jika si manja mama dah berhari-hari tidak berak, mama tidak perlu panik dan terus bawa ke hospital untuk dirawat. Pantau dulu keadaan si manja dan teruskan menyusu. Susu badan adalah susu terbaik untuk si manja. Begitu juga susu formula. Asalkan ia sesuai dengan si manja mama dan tidak mengganggu sistem penghadamannya. Pasti ada penawar yang mama boleh cuba. Tapi jika si manja mama ada tanda-tanda seperti di atas, jangan tunggu lama-lama pula. Terus dapatkan rawatan ya!
Semoga bermanfaat!

Pesan Mama Siti
Bayi kecil tidak selalu berak itu perkara biasa. Terutamanya kalau masih menyusu badan. Tapi kalau anak dah boleh makan dan juga minum susu Formula, berkemungkinan anak mama sembelit. Llihat abdomennya kembung dan mengeras, dia tidak kentut dan sentiasa muntahkan kembali susu yang mama bagi, dia meragam dan menangis je sentiasa atau jadi kurang aktif/lembik daripada biasa, maka bawalah si manja mama ke klinik untuk pemeriksaan doktor ya!


Rawat Sakit Tumit Dengan Tips Ini!

Bila umur bertambah ni mulalah sakit itu sakit ini. Bagi mama yang masih sihat, alhamdulillah. Teruskan amalan kesihatan yang baik, badan kita nak guna lama. Selain penyakit yang sering dihidapi seperti kencing manis, darah tinggi, sakit tumit juga antara penyakit yang menyerang kita. Terutama sekali kaum perempuan. Selalu alami masalah sakit tumit ni. Macam mana kita nak rawat sakit tumit ni ye?
Sebenarnya sakit tumit ni boleh dirawat namun rawatan itu hanyalah untuk mengurangkan sakitnya bukan menyembuhkan. Tapi okaylah kan, daripada berdenyut sakit tak berhenti-henti tu, kurangkan sakit pun alhamdulillah dah.
Sebelum kita tengok cara nak rawat sakit tumit, kita kena tahu dulu punca berlakunya gejala sakit tumit ni.
Faktor Sakit Tumit Terjadi
Selalunya, seseorang yang sangat aktif mempunyai risiko yang tinggi untuk diserang sakit tumit. Kebanyakannya adalah golongan askar yang mana kita tahu, mereka sangat aktif berkawad, selalu hentak kaki dan sebagainyalah. Mama semua tahu tak, ada satu kajian yang dijalankan di US, mendapati seramai 2 juta rakyat negara barat itu berjumpa dengan doktor untuk rawat sakit tumit mereka setiap tahun.
Lagi satu, golongan wanita dua kali ganda lebih berisiko untuk mengalami sakit tumit berbanding golongan lelaki dan masalah ini kerap menyerang seseorang bila dia berumur 45 tahun ke atas.

Terdapat 6 faktor berlakunya sakit tumit ini, antaranya:
Plantar Fascitis
Punca yang pertama adalah bila berlakunya stress yang lebih pada tisu di bahagian tapak kaki, iaitu Plantar Fascia. Bila tisu yang berfungsi untuk menyamaratakan tekanan di tapak kaki itu mengalami lebihan stress atau lama, maka tisu itu boleh cedera dan meradang.
Pesakit bagi punca ini sering sakit tumit terutamanya bila mula memijak ketika bangun pagi.
 Calcaneal spur
Punca yang kedua adalah kerana penggunaan kasut yang tak sesuai, maka akan ada tulang yang tak normal (tulang kalkaneal) tumbuh di kawasan tumit dan secara tak langsung menyebabkan tisu di bahagian itu cedera dan sebab itu kita akan rasa sakit tumit bila berjalan.
Pad lemak kaki yang berkurangan (Fat Pad Atropy)
Sakit tumit juga berpunca bila pad lemak kaki berkurang, yang mana mereka ini dikategorikan sebagai pesakit autoimun. Bila pad lemak pada tumit kurang, hentakan kaki tak dapat diserap dengan baik dan menyebabkan kita rasa sakit.
Sindrom terowong tarsal
Bagi punca ini pula, sakit tumit berlaku jika terowong tarsal ini dihimpit atas beberapa sebab, maka sakit tumit akan menyerang. Terowong tarsal adalah satu terowong di tapak kaki yang mempunyai sistem saraf yang menghubungkan bahagian tapak kaki.
Stress yang berterusan dan menyebabkan keretakan pada tulang kalkaneal
Bila kita asyik memberi tekanan yang lama dan berlebihan pada tumit, sakit tumit akan datang menyerang dan boleh menyebabkan tulang kalkeneal retak. Contohnya macam askar yang selalu kawad dan hentak kaki.
Kanser tulang
Kanser tulang pun boleh jadi salah satu faktor kenapa kita sakit tumit tau.
Bagaimana masalah ini boleh terjadi?
Kalau Mama semua nak tau macam mana sakit ini boleh jadi, sini Mama Siti explain.
Dekat tumit kita ni, ada satu tisu yang memang fungsinya untuk tahan hentakan kaki dan sokong kestabilan badan bila kita berjalan. Tisu ini bukan sekadar boleh tahan hentakan yang biasa tau, ia mampu menahan hentakan lebih dari berat badan kita. Dekat situ juga, ada satu tisu lemak yang mana bertindak sebagai kusyen untuk tahan hentakan.
Dekat hujung tumit sampai ke pangkal tulang jari kaki pula, ada lagi satu tisu; Plantar Fascia. Kalau tisu tadi tahan hentakan, tisu ini balance-kan tekanan pada tapak kaki.
Bila seseorang itu banyak berjalan; dalam jangka masa lama atau jarak yang jauh, benda ini menyebabkan tekanan tinggi pada tapak kaki terutama sekali dekat tumit. Tekanan ini membawa kepada kecederaan tisu dan keradangan. Haa, situasi ni lah yang kita panggil ‘Plantar Fascitis’.
Pakai kasut yang tak sesuai pun boleh sebabkan tekanan yang teruk pada tumit dan bila hal ini berterusan calceneal spurs akan terjadi. Iaitu pertumbuhan tulang yang tak normal dan tajam yang mana boleh mencederakan tisu di bahagian tumit, tambah-tambah bila kita berjalan.
Kawasan saraf dekat kaki yang terhimpit pun boleh jadi salah satu faktor tumit menjadi sakit.
Sejarah pesakit
Bagi setiap punca sakit tumit, selalunya pesakit akan ada sejarah mereka masing-masing.
Plantar Fascitis
Contohnya bagi pesakit yang sakit tumit yang disebabkan Plantar Fascitis, mereka mungkin atlet yang banyak gunakan kaki, askar, mempunyai berat badan berlebihan serta mempunyai sejarah berjalan jarak jauh dalam masa terdekat.

Golongan ini sering diserang sakit tumit pada waktu bangun pagi.
Pad lemak kaki yang berkurangan
Bagi punca ini, selalunya pesakit itu mempunyai masalah autoimun dan kerap mengambil steroid.
Keradangan tisu badan
Untuk pesakit autoimun; yang mana sel darah putih akan menyerang sel badan sendiri dan menyebabkan keradangan dan rasa sakit pada kawasan badan yang diserang.
Jika sel darah putih itu menyerang bahagian tumit, perkara ini juga boleh menyebabkan masalah sakit tumit.
Sindrom terowong tarsal
Sindrom ini berlaku kalau seseorang itu selalu merasa kebas pada bahagian kaki dan tumit, hal ini kerana bahagian saraf di kawasan terowong itu dihimpit. Jadi, pesakit akan mengadu kaki mereka kebas-kebas.
Cara Rawat Sakit Tumit
Terdapat pelbagai cara untuk rawat sakit tumit, termasuklah:
Kurangkan stres tapak kaki
Doktor akan menyuruh pesakit untuk berehat supaya boleh kurangkan tekanan pada tapak kaki dan tumit. Antara kaedah yang boleh kita lakukan untuk kurangkan tekanan adalah:
Elakkan aktiviti fizikal yang banyak menggunakan kaki seperti berlari, berjalan dengan jarak yang jauh, berkawad dan sebagainya. Gunakan pelapik lembut di bahagian tapak kaki atau di bahagian tumitMemakai sliper lembut ketika berjalan di dalam rumahMengurangkan berat badan bagi mereka yang obesiti
Mengurangkan keradangan tapak kaki
Bila kita kurangkan radang pada tapak kaki, sakit tumit pun boleh berkurang. Jadi macam mana nak kurangkan radangnya tu? Caranya:
AisPenggunaan ubat tahan sakit seperti nSAIDS

Meregangkan tapak kaki
Senaman untuk regangan tapak kaki juga boleh membantu seseorang untuk mengurangkan rasa sakit tumit.
 Senaman 1
Pesakit perlu menghadap dindingPegang dinding dengan tapak tanganTolak kaki ke lantai hingga tapak kaki rasa meregangUlang senaman ini berulang kali sehingga sakit tersebut berkurang
Senaman 2
Berdiri di hujung bahagian anak tangga dengan menggunakan bahagian depan tapak kakiPastikan tumit berada di atas angin dan tak mencecah lantaiBerdiri beberapa minit untuk memastikan bahagian tapak kaki meregang
Senaman 3
Pesakit perlu dudukGunakan tuala dan tarik bahagian hujung tapak kaki untuk meregangkannya
Senaman 4
Ambil satu botol. Letakkan kaki kaki di atas botol dan tekan. Sambil tekan sambil tolak botol itu ke depan dan belakang menggunakan kaki. Ia akan meregangkan tisu di bahagian tapak kaki
Suntikan steroid
Jika rawatan dan senaman di atas pun tak mampu mengurangkan sakit tumit anda, maka doktor mungkin akan menyarankan anda untuk mengambil suntikan steroid.
Tapi, suntikan ini boleh menyebabkan pengecutan tisu lemak pada bahagian tersebut yang mana akan menyebabkan sakit tumit juga.
Selain rawatan ini, ada juga alat bantuan yang boleh mengurangkan kesakitan sakit tumit ini. Contohnya pelapik kaki, pelapik lembut untuk tumit dan juga kasut bertapak lembut.
Semoga bermanfaat!
Sumber: The Diagnosa
BACA LAGI SAKIT TUMIT & PINGGANG, TANDA RAHIM TIDAK SIHAT
Pesan Mama Siti
Kalau senaman tak membantu Mama Papa semua mengurangkan sakit tumit, Mama Siti sarankan supaya jumpa dengan doktor lah. Mereka lebih arif bab-bab kesihatan ni. Semoga kita semua berada dalam keadaan sihat dan sejahtera, mudah-mudahan.


Cara Menaikkan HB Pada Ibu Hamil

Dalam sesetengah kes, ibu yang hamil akan mengalami tekanan darah rendah. Tak pun kita selalu juga dengar doktor cakap ‘HB awak rendah’. Bagi ibu hamil ni antara benda yang paling nak dielakkan tapi itulah yang kerap didengari dari mulut nurse atau doktor. Pasti ada cara naikkan HB ibu hamil ni kan? Tapi sebelum tu apa yang kita faham tentang HB ni?
HB adalah singkatan kepada hemoglobin atau sel darah merah. Semasa hamil, tubuh akan menghasilkan lebih banyak sel darah merah untuk menyokong perkembangan bayi. Bila Hemoglobin kurang ia boleh menyebabkan tubuh kekurangan kandungan oksigen, sekaligus mendedahkan ibu hamil dan bayi kepada beberapa risiko tau.
Jadi macam mana cara naikkan HB ibu hamil ni? Sebelum Mama Siti cerita lebih lanjut, biar Mama Siti explain dulu pasal Hb ni supaya semua lebih jelas dan boleh juga tambah ilmu baru.
Definisi Hb atau Hemoglobin

Hb adalah sel darah merah yang berfungsi membawa bekalan oksigen ke seluruh badan. Kalau badan kita kurang menghasilkan Hb, kita akan disahkan menghidap anemia.
“Ha sudah, apa pulak anemia tu Mama Siti?”
Anemia bermaksud kurangnya sel darah merah dalam badan. Anemia juga sering dikaitkan dengan kekurangan zat besi. Ia juga berlaku disebabkan kekurangan Vitamin B12 dan asid folik juga tau!
Apakah Tanda Seseorang Mengalami Anemia?
Gejala yang menunjukkan mama mengalami anemia atau hemoglobin rendah adalah seperti berikut:
Cepat penat dan lemah badanKulit kelihatan pucatDenyutan jantung tak teraturSesak nafasSakit kepalaPeningBerdebar-debar

Selalunya, bila ada tanda-tanda ni, doktor akan buat ujian darah untuk pastikan yang mama hidap anemia. Dan kebiasaannya ujian ini akan dibuat pada trimester pertama, iaitu pada awal kehamilan mama.
Anemia sangat berbahaya kepada si comel. Kenapa? Darah yang dihasilkan oleh badan Mama akan digunakan untuk menampung tumbesaran bayi. Seseorang itu disahkan mengidapi anemia bila tahap hemoglobin kurang dari 11 g/dl semasa trimester pertama, 10.5 g/dl semasa trimester kedua dan 10 g/dl pada trimester ketiga. Tapi mama jangan risau, pasti ada cara naikkan HB ibu hamil ni.
Cara Menaikkan HB Pada Ibu Hamil Dengan 10 Makanan Ini
Bagi yang mengalami hb rendah masa hamil, ini ada cara untuk naikkan HB. Mama dinasihatkan supaya mengambil makanan yang mengandungi zat besi yang tinggi. Menurut portal MyHealth, antara makanan yang tinggi dengan zat besi adalah:
AyamKekacang seperti kacang merah dan kacang peaIkanDaging merah (hati merupakan bahagian yang kaya dengan zat besi)Jem kacangKacang soyaRotiOatKismisSayuran hijau seperti bayamMakanan laut seperti kerang

Selain itu, hb rendah atau anemia selalu dikaitkan dengan masalah badan yang tak mampu menyerap zat besi dengan efektif. Namun masalah ini boleh diatasi, jika kita memperbanyakkan makan makanan yang kaya dengan Vitamin C. Contoh paling senang kalau kita cakap pasal Vitamin C adalah buah-buahan dan sayuran. Betul tak? Antara buah yang kita boleh dapatkan sumber Vitamin C untuk naikkan HB ibu hamil seperti:
BrokoliLimau gedangKiwiSayuran hijauTembikaiOrenCiliStrawberiTangerinTomato
Tips dari pakar kesihatan
Mama yang alami hb rendah masa hamil juga disarankan untuk patuh dengan jadual temujanji dengan doktor. Bukan apa, senang doktor nak keep on track kesihatan mama. Kalau ada kurang zat atau apa-apa masalah, boleh kita rawat dengan lebih awal. Demi Mama dan si comel dalam kandungan juga.
Kalau diperlukan atau keadaan mama macam kurang sangat nutrien seperti zat besi, asid folik; kadang-kadang doktor akan prescribe suplemen untuk mama contohnya ubat tambah darah atau ubat-ubat lain yang diperlukan oleh wanita hamil. Ada juga untuk sesetengah kes, doktor akan memberi suntikan zat besi atau juga pemindahan darah bagi meningkatkan paras hb dalam badan ibu hamil.
Namun pemindahan hanya dilakukan jika mama berada dalam keadaan yang agak kronik dan selalunya proses ini dilakukan pada 34 minggu ke atas. Dan yang paling penting, masalah ini perlu diatasi sebelum tibanya due date. Sebabnya kita tak nak ada masalah semasa kelahiran nanti.
Kesan jika kekurangan hb masa hamil
Anemia boleh menyebabkan komplikasi seperti kelahiran pra matang, kematian bayi dalam kandungan dan kemurungan selepas kelahiran. Kesan pada bayi pula boleh menyebabkan tumbesaran yang terbantut, kerencatan perkembangan akal dan psikomotor.
Semoga bermanfaat!

BACA LAGI AMALAN IBU MENGANDUNG & PENDARAHAN KETIKA HAMIL
Pesan Mama Siti
Masalah kekurangan hb masa tengah mengandung ni bukanlah satu hal yang rare. Ramai ibu mengandung yang alaminya. Jadi, mama yang alami masalah ini, jangan terlalu risau sampai stres. Ikut je apa doktor cakap, kalau doktor suruh makan ubat, makan makanan ini dan itu; kita ikut je okay? Moga perjalanan mengandung Mama semua berjalan lancar.


Nikmati Pelbagai Makanan Kegemaran Anda Dalam Satu Caj Penghantaran Sahaja Dengan “Order and Collect”

Tenang rasa hati apabila keadaan pandemik COVID-19 di negara kita sudah semakin pulih. Walau bagaimanapun, Mama semua harus sentiasa berwaspada dan jangan terlalu ambil mudah kerana virus tersebut sebenarnya masih aktif di sekeliling kita. Adalah lebih baik untuk kita kekal di rumah sekiranya tidak ada perkara penting untuk dilakukan. Lebih-lebih lagi buat Mama yang mempunyai anak kecil atau ibu bapa yang tinggal bersama.
Sekiranya Mama ingin mendapatkan beberapa barangan keperluan, Mama boleh menggunakan kemudahan perkhidmatan yang ditawarkan terus dari mall untuk seisi keluarga hanya di hujung jari!
Untuk pengetahuan Mama, Sunway Pyramid baru sahaja menaik taraf kempen “Order and Collect” mereka, dimana para pelanggan boleh menikmati penghantaran makanan dari 40 kedai F&B yang mengambil bahagian di Sunway Pyramid. Apa yang bestnya, anda boleh mendapatkan makanan dan minuman kesukaan anda dalam hanya satu pesanan dan satu caj penghantaran sahaja!

Dengan kerjasama MatDespatch, Sunway Pyramid kini membantu para pembeli menikmati makanan dari beberapa restoran dalam satu penghantaran untuk kemudahan tambahan.
Dapatkan juadah mi mahupun secawan latte panas bersama sekeping kek, Mama dan seisi keluarga boleh membuat pesanan apa sahaja makanan yang anda teringin dan rindui. Bermula dari 25 Jun hingga 17 Julai 2021, anda boleh memesan pelbagai aneka makanan melalui laman rasmi Sunway Pyramid demi memenuhi keinginan anda!
Antara restoran dan outlet makanan dan minuman yang mengambil bahagian adalah Kenny Rogers, Sunway Resort Hotel & Spa, Salad Atelier, Subway, Dar Al-Arab, Dolly Dim Sum, The Alley, Tiger Sugar, dan banyak lagi. Restoran-restoran ini juga ada menawarkan makanan set kombo/keluarga pada harga yang berpatutan.
Set ‘Entertaining- Grill & Spice’ (untuk 3-4 orang) di Sunway Resort Hotel & Spa

Bonus Berganda dengan “Order and Collect”
Dalam pada itu, para pengguna yang menggunakan perkhidmatan “Order and Collect” sepanjang bulan pertama boleh menikmati penghantaran percuma bermula 25 Jun hingga 26 Julai 2020 dengan pembelian minimum RM20. Anda juga bakal menerima 5x mata ganjaran Sunway Pals dan kod promo RM5 bagi resit pembelian anda.
Penghantaran Yang Selamat & Bersih oleh MatDespatch
Penghantaran akan dilakukan di sekitar kawasan Lembah Klang, lengkap dengan caj penghantaran mengikut lokasi.
Mama juga tidak perlu risau dengan sistem penghantaran makanan dan minuman yang telah dipesan. Dengan kerjasama bersama khidmat penghantaran tempatan MatDespatch, semua pesanan para pelanggan akan mengikuti praktis keselamatan dan kebersihan yang ketat, sama seperti yang telah diwartakan untuk makanan dan minuman di setiap restoran.
Buat masa sekarang, penghantaran dilakukan di kawasan sekitar Lembah Klang dan harga penghantaran bermula dari RM7 (bergantung kepada lokasi). Harga penghantaran akan dikira dan dipamerkan semasa Mama hendak membuat pembayaran.
Untuk memperluas kemudahan ini, pengguna yang menggunakan khidmat ‘Order and Collect’ dalam bulan pertama dapat menikmati penghantaran percuma dari 25 Jun hingga 26 Julai 2020 dengan perbelanjaan minimum RM20, menerima 5X mata ganjaran Sunway Pals dan kod promo RM5 bagi resit pembelian anda.
Kempen “Order and Collect” ini baru pertama kali dilancarkan di Sunway Pyramid, dan dalam perancangan untuk memperkenal inisiatif yang sama di Sunway Malls yang lain sepanjang tahun ini dan 2021. Mama juga boleh mengambil sendiri pesanan anda (seperti ‘drive-thru’) kerana restoran yang terlibat masih aktif menjalankan sistem “Order and Collect”.
Jadi apa tunggu lagi. Jom penuhi kerinduan dan keinginan Mama sekeluarga dengan memesan makanan dan minuman terus dari restoran kegemaran anda di laman rasmi Sunway Pyramid Mall hari ini.


‘Speech Delay’ | Awas, TV Antara Puncanya!

Ada tak mama papa yang selalu buka TV untuk anak-anak, lepas tu mama papa main handphone? Biar anak tengok TV berjam-jam lamanya. Kadang tu kita sibuk kat dapur kan, kita biar anak depan tv. Mama papa kena hentikan tabiat ini kerana TV punca ‘speech delay’ dalam kalangan anak-anak kita.
Sebab tu doktor atau pakar kesihatan selalu nasihatkan supaya kita hadkan masa anak untuk menonton TV atau ‘screen time’ si manja. Bukan tak boleh tengok langsung, boleh tapi ada waktunya. Kadang kita terfikir kenapa anak lambat bercakap, haaa ini lah salah satu puncanya; TV tu.
Ini Kenapa TV Punca ‘Speech Delay’ Si Manja
Hal ini bukan Mama Siti ajak membawang tau, tapi benda ini sendiri dikongsikan oleh Dr Ahmad Luqman Bukhari dalam satu posting di laman Facebooknya. Mengenai anak yang ‘speech delay’ disebabkan terlalu banyak menonton TV.
Disebabkan risiko yang pernah jadi, beliau sampaikan nak jual je TV tu, biar tak ada TV lagi bagus. Sebabnya bila anak dah terbiasa duduk bersila depan TV, ha mula lah menempel lama-lama dekat situ. Tapi kita sebagai ibu-bapa, kita kena aware yang TV boleh sebabkan banyak kesan buruk terhadap anak-anak termasuklah:
➡ Anak kita mungkin akan mengalami masalah lambat bercakap (delayed speech), masalah tingkahlaku dan juga ketinggalan dalam pelajaran berbanding kawan-kawan sebaya suatu hari nanti.
Mama Siti bukan nak takutkan mama papa semua, tapi inilah hakikatnya. Dah dibuktikan dalam kajian pun. Dr Linda S. Pagani dengan teammates-nya dari University of Montreal dah buat kajian pasal kesan kanak-kanak yang menonton TV. Memang terbukti ye anak-anak yang lebih kerap terdedah dengan TV akan lebih rendah prestasi akademik mereka berbanding yang jarang atau tak menonon TV.

Dr Linda jalankan kajian ke atas 1300 kanak-kanak dan majoriti yang menonton TV mempunyai prestasi yang rendah dan bukannya prestasi pelajaran je terganggu. Malah juga, masalah penglihatan dan pendengaran pun boleh berlaku tau.
Dalam masa sama, bila waktu dah banyak habis kat depan tv, maka aktiviti lain yang patutnya kita galakkan mereka buat pun jadi tergendala. Contohnya aktiviti fizikal dan aktiviti untuk perkembangan kognitif. Sebab tu lah otak si comel tu berisiko berkembang lebih lambat.
➡ Lagi menyedihkan bila tengok anak kita selamba je tiru aksi bergaduh, merokok dan mencarut macam yang dilakukan oleh sesetengah watak kartun yang mereka tengok.
Si comel ni bukannya pandai nak bezakan mana baik mana buruk, mana fantasi mana realiti kan. Tapi bila nampak mereka terikut perkara yang tak sepatutnya dari dalam TV, hati ibu-bapa mana yang tak luluh.

‘Guidelines’ Untuk Elak Risiko TV Kepada Si Manja
Risiko TV pada anak-anak boleh dielakkan kalau kita ikut guidelines yang ditetapkan oleh doktor dari American Academy of Pediatrics (AAP). Mama Siti yakin mesti tak ramai lagi yang tahu pasal guidelines ini, tapi tak apa, jom Mama Siti explainkan.
Antara guideline nya adalah:
Elakkan dedahkan TV bagi anak bawah 2 tahun atau ‘screen-free’Hadkan 1 jam screen time untuk anak yang dah besar sikitMama papa check dulu jenis dan content cerita yang kita nak bagi anak-anak tontonJangan letak TV dalam bilik anak atau biar anak menonton TV sampai tertidurLebih baik jika kita alihkan fokus mereka dengan aktiviti lain yang boleh rangsang perkembangan otak mereka
Untuk pengetahuan semua, bunyi dari TV pun boleh mengganggu perkembangan otak anak-anak walaupun mereka sedang tidur.

Ini lah sebabnya kita kena hadkan waktu menonton TV anak-anak. Ye Mama Siti faham, kadang kita sibuk kan, ada kerja, nak memasak dan sebagainya, tapi ada banyak alternatif lain lagi. TV bukannya satu pilihan je yang mama papa ada. Demi masa depan anak, kita kena berkorban sikit.
Semoga bermanfaat!
Sumber: Dr Ahmad Luqman Bukhari
BACA LAGI ANAK KETAGIH GAJET? INI TIPS UNTUK BESARKAN ANAK MACAM ‘ORANG DULU’
Pesan Mama Siti
Lebih baik kita banyakkan aktiviti yang banyak kebaikan untuk anak-anak. Kita buat aktiviti fizikal ke, apa-apa yang lagi banyak faedah kan dan yang penting juga boleh eratkan hubungan antara kita.


Bayi Bawah 6 Bulan Tak Boleh Minum Air Masak

Beri air masak pada bayi bawah 6 bulan? Boleh ke? Setahu Mama Siti tak boleh. Memanglah bayi akan dahaga tapi bayi bawah 6 bulan hanya minum susu je. Pasti ramai yang tertanya-tanya kan? Boleh ke tak sebenarnya beri air masak pada bayi bawah 6 bulan ni sebenarnya?
Untuk pengetahuan mama, tak boleh sebenarnya kita bagi bayi bawah 6 bulan ni minum air kosong. Ada banyak komplikasi yang boleh berlaku. Nak tahu? Jom Mama Siti ceritakan!
Bagi bayi berumur 6 bulan ke bawah, mereka hanya boleh minum susu badan atau formula je. Air masak atau air lain yang tidak berkhasiat tak boleh ye mama semua.

Kesan Beri Air Masak Pada Bayi Bawah 6 Bulan
Ini antara kesan jika mama beri air masak secara kerap kepada si comel yang masih berumur 6 bulan ke bawah:
suhu badan yang rendah (bawah 36.5°C)muka bengkakletih tak bermayatidak mahu menyusupaling serius, hingga boleh menyebabkan sawan.
Bila hal ini berlaku, si kecil akan disahkan alami Water Intoxication!

Sebab Tak Perlu Beri Air Masak Pada Bayi
Antara sebab lain yang mama tak perlu nak bagi anak kecil minum air masak di usia awal kelahiran adalah kerana air tak mempunyai kalori untuk mengisi perut atau memberi tenaga kepada si bayi. Sepatutnya berat bayi akan meningkat sebanyak 25 gram dalam satu hari. Tapi kalau dah mama asyik beri air masak, berat dia akan naik ke? Turun lah jawabnya.
Kedua, buah pinggang si kecil masih belum boleh berfungsi dengan sempurna. Organ itu masih dalam proses menjadi matang, jadi ia belum cukup sedia nak proses cecair dan garam yang terlalu banyak dalam badan.
Yang ketiga, bila mama asyik beri air masak pada bayi, ini boleh buatkan dia kenyang dan tak mahu minum susu. Maka, ini akan buatkan si comel kurang zat dan nutrisi untuk membesar.

Bila boleh beri air masak?
‘Ha, Mama Siti bila masa yang sesuai nak beri mereka minum air masak?’
Dr Redza Zainol, pakar kanak-kanak di Hospital Muar cakap, kita boleh beri mereka minum air masak bila mereka sudah mula diberi makan. Selagi mereka minum susu je, tak perlu lagi air masak. Nak beri boleh tapi ada sukatannya.
6-12 bulan = ½ – 1 cawan sehari12-24 bulan = 1-4 cawan sehari2 – 5 tahun = 1-5 cawan air masak sehari
Ingat ye mama dan bakal mama semua, elakkan beri air masak pada baby. Ada sebab kenapa tak boleh, utamakan nasihat doktor berbanding omongan makcik bawang rangers di keliling rumah atau di Facebook.
Semoga membantu mama semua!
Sumber: Redza Zainol
BACA LAGI PINGGAN MANGKUK BERCORAK VIRAL BAHAYA!
Pesan Mama Siti
Jangan lupa untuk share info ni dengan keluarga, kawan dan jiran-jiran. Copy je link ni, lepas tu paste dalam group WhatsApp yang mama ada. Kita kena sebarkan kebenaran ini, biar semua sedar dan tahu! Bahaya beri air masak kepada bayi ni sebenarnya.


Ibu Mengandung – Tips Untuk ‘First Timer’

Setiap pasangan yang dah berkahwin pasti berhajat untuk menimang cahaya mata. Bagi ibu mengandung yang disahkan mengandung buat pertama kali, tahniah Mama Siti ucapkan! Alhamdulillah sebab Allah berikan rezeki anak untuk lengkapkan hidup papa dan mama.
Sebenarnya, badan kita akan tunjukkan tanda-tanda hamil sama ada kita sedar ataupun tak. Mungkin ada yang terlepas pandang pasal hal ni. Jadi Mama Siti akan beritahu tanda-tanda normal yang ibu mengandung lalui diawal kehamilan. Take note ye!
Tanda-tanda awal mengandung

Setiap ibu mengandung akan lalui tanda-tanda kehamilan yang berbeza. Jadi, jom kita lihat apa tanda-tanda awal kehamilan yang biasa dilalui di awal kehamilan.
#1 Terlepas tarikh haid
Ini merupakan tanda utama jika mama-mama hamil. Bagi yang hamil, akan berhenti mengalami haid sehingga bersalin nanti.
#2 Spotting atau keluar darah sedikit
Mama-mama akan mengalami spotting. Spotting bermaksud tompokan darah yang sedikit sahaja. Biasanya, ramai yang terlepas pandang kerana menganggap spotting ini seperti keluarnya darah haid.
#3 Kekejangan di bahagian abdomen
Terjadinya kekejangan di bahagian abdomen kerana penempelan embryo sedang berlaku di rahim.
#4 Mood berubah dengan mendadak
Mama-mama akan mengalami mood swing kerana berlakunya perubahan hormon yang mendadak. Jadi, bila mama-mama mengalami perubahan mood. It’s ok, itu memang normal.
#5 Perubahan selera makan
Mungkin mama-mama akan menjadi semakin berselera untuk makan atau kurangnya selera makan. Ketika di peringkat awal kehamilan, sesetengah wanita akan mengalami muntah dan hilangnya selera makan. Bagi 1 per 3 wanita hamil pula tak akan mengalami alahan.
#6 Cepat letih
Apabila hamil, badan mengalami perubahan hormon. Perubahan hormon yang mendadak itulah menyebabkan kita cepat letih. Mama-mama akan banyak tidur dan berehat untuk menghilangkan letih tersebut.
#7 Kerap ke tandas
Normal bagi seorang wanita hamil ke tandas. Jadi, semakin kerap para mama ke tandas mungkin mama-mama sedang hamil.
#8 Badan rasa panas
Suhu badan yang panas juga merupakan tanda yang kita mengandung. Sebab itulah kita digalakkan untuk catat suhu badan kerana suhu badan yang panas menunjukkan ovulasi berlaku dan persenyawaan terjadi.
Pantang-larang ketika mengandung

#1 Elak pegang kucing.
Tidak dinafikan yang kucing ni sangat comel. Bila jumpa, mesti nak main dengan mereka. Ibu mengandung perlu hadkan diri dangan bermain dengan kucing terutama pengendalian najis kucing. Ini sebab kucing mempunyai parasit iaitu protozoa. Parasit ini memang tak bahaya buat mama-mama. Tapi, dia sangat bahaya buat bayi yang berada di dalam kandungan.
#2 Berendam dalam mandian air panas.
Berendam dalam air panas memang cukup selesa dan menyegarkan badan. Namun, aktiviti ini tak digalakkan buat wanita hamil. Terdapat kajian mengatakan mandi di dalam air panas terutama ketika di awal kehamilan boleh sebabkan kecacatan pada bayi. Bagi mama-mama pula, mandian air panas boleh sebabkan tekanan darah jadi rendah.
#3 Cabut gigi
Bagi setiap wanita yang hamil mereka akan mengalami perubahan tubuh badan sepanjang hamil. Tak terlepas juga, mama-mama akan mengalami bengkak gusi. Jadi, doktor sarankan agar rawatan gigi yang melibatkan suntikan ke dalam darah perlu dielakkan. Begitu juga, mengambil antibiotik atau pain killer dan x-ray.
#4 Ubat jerawat
Ada sebilangan wanita hamil akan mengalami breakout ketika hamil. Jadi, bila terjadi. Mama-mama perlu kerap cuci muka dengan air bersih dan gunakan pencuci muka organik yang lebih selamat. Elakkan guna ubat jerawat yang mengandungi accutane, tetracycline, doxycycline dan minocycline. Ini sebab bahan tersebut boleh menyebabkan kecacatan serta masalah pembentukan tulang dan gigi bayi.
#5 Kafein
Pengambilan kafein dalam kuantiti yang sikit tak akan jejaskan kandungan. Tapi, kalau ambil dalam kuantiti yang banyak boleh memudaratkan kesihatan para mama dan juga bayi seperti keguguran ataupun kelahiran bayi pra-matang. Kafein bukan sahaja terdapat dalam kopi malah dalam soda, teh atau coklat.
Perubahan emosi ibu mengandung dan cara mengatasinya

Bagi wanita yang sedang hamil, perubahan emosi itu memang normal. Buat bakal papa semua, banyakkan bersabar dan jangan risau okay! Pakar dah buat kajian mengatakan yang gangguan emosi ketika hamil itu memang normal. Malah biasannya terjadi sepanjang 10 minggu awal kehamilan. Papa sabar je hadap emosi mama-mama ni sebab gangguan ni akan semakin berkurangan bila masuk trimester kedua. Gangguan emosi ini berpunca daripada keletihan di tempat kerja, komitmen di rumah, pembesaran bayi di dalam rahim dan lain-lain.
Setiap kali para isteri ini mengalami gangguan emosi, papa-papa mesti kena sentiasa ada berada di sisi isteri. Dibimbangi mama-mama akan mengalami penyakit post partum depression atau gila meroyan selepas melahirkan anak.
Tanda gangguan emosi ibu mengandung
Bosan dengan kehamilan.
Selalu termenung, rasa ‘kosong’ sepanjang hari atau sentiasa rasa sedih.
Mudah putus asa, sentiasa rasa bersalah dan rasa tak dihargai.
Tidak dapat melakukan sebarang kerja sama ada di rumah ataupun tempat kerja.
Cepat marah kerana hal-hal remeh.
Penyelesaian mengurus emosi ketika mengandung
Sentiasa rasa bersyukur kerana diberi peluang untuk hamil. Tidak dilupakan juga, untuk sentiasa dekatkan diri pada Tuhan.
Jika serius, dapatkan bantuan daripada kaunselor atau pakar psikiatri.
Pastikan dapatkan tidur yang cukup. Jaga pemakanan dan lakukan senaman ringan.
Kongsi masalah dengan orang yang boleh dipercayai. Jangan pendam sebab ini boleh mengakibatkan depresi.
Sentiasa punya sistem sokongan yang kuat sebelum dan selepas bayi dilahirkan. Jangan biarkan diri anda tanpa sokongan.
Makanan yang perlu dielakkan ketika mengandung

Ibu mengandung mesti tahu yang penting untuk jaga setiap pemakanan kita. Ada sebab kenapa kita mesti berhati-hati ketika pilih makanan. Sesetengah makanan mempunyai toksik yang boleh mengakibatkan kecacatan pada tubuh badan bayi. Makanan yang mempunyai bakteria akan melemahkan sistem imun mama-mama dan kerosakkan pada janin. Ibu mengandung dinasihatkan untuk sentiasa ambil makanan yang kaya zat seperti asid folik, zat besi, vitamin C, kalsium dan vitamin A.
#1 Telur Mentah
Telur mentah sangat bahaya buat wanita hamil. Ini sebab dalam telur mentah ada bakteria salmonella. Contoh bagi makanan yang terdapat telur mentah ialah mayonise, ceasar salad, eggnod dan lain-lain lagi. Bagi membunuh bakteria tersebut, telur mestilah dimasak terlebih dahulu.
#2 Daging mentah
Daging yang masih mentah ataupun separuh masak mestilah perlu dielakkan. Ini sebab, di dalam ayam mentah terdapat parasit yang bernama tosokplasmosis ataupun E.Coli yang boleh sebabkan jangkitan yang teruk kepada bayi di dalam kandungan.
#3 Keju lembut
Keju lembut terdapat pelbagai jenis seperti keju biru, feta, brie, cottage, risotto dan lain-lain lagi. Buat pengemar keju, keju ini ada bakteria yang dipanggil Listeria. Bakteria ni mampu mengancam nyawa bukan sahaja bayi malah ibu mengandung juga.
#4 Ayam mentah
Sama seperti daging, ayam juga perlulah dimasak terlebih dulu. Ini sebab, ayam mentah juga ada bakteria salmonella.
Memang teruja bila dapat tahu diri hamil tapi banyak benda yang ibu mengandung kena ambil tahu dalam menjalani tempoh kehamilan. InsyaAllah jika kita jaga diri dan kandungan sebaik mungkin segalanya akan dipermudahkan.
Semoga bermanfaat!

Baca Juga: Amalan Ibu Mengandung Untuk Mama Amalkan
Pesan Mama Siti
Buat para mama semua, merasai kehamilan merupakan perjalanan yang sangat indah. Walaupun perit dan lelah, ia cukup membahagiakan bila si comel lahir ke dunia ini. Pastikan mama-mama semua cukup rehat, jaga pemakanan dan jangan lakukan kerja berat. Mama Siti doakan sepanjang proses kehamilan dan kelahiran ini selamat dan berjalan lancar.


Huggies® Melancarkan Lampin Lembut Semula Jadi Yang Dinaiktarafkan Bagi Memenuhi Keperluan Si Manja & Ibu

“Sebagai seorang ibu, amat penting bagi saya untuk mendapatkan lampin bayi yang betul dan boleh bertahan semalaman kerana menukar lampin pada tengah malam bukanlah sesuatu yang digemari para ibu!”
“Saya mengambil masa sehingga berjam lamanya untuk memujuk anak setiap kali dia meragam kerana tidak selesa dengan lampin yang digunakannya. Saya telah mencuba pelbagai jenama untuk mendapatkan lampin bayi yang sesuai bagi si manja saya.”
Mama mesti pernah dengar kata-kata di atas bukan? Inilah merupakan antara masalah dan isu yang sering dihadapi para ibu mengenai lampin bayi yang mudah bocor, tidak selesa, atau juga menyebabkan iritasi pada kulit si manja.

Dengan pelbagai jenama lampin yang terdapat dipasaran sekarang, memilih lampin bayi yang terbaik bukanlah sesuatu yang mudah buat para ibu.
Sekiranya bayi anda kerap terjaga pada waktu malam kerana lampinnya bocor atau jika lampin yang sedang digunakan menyebabkan ruam dan iritasi pada kulit bayi, maka anda harus menilai semula pemilihan lampin dengan mengetahui ciri-ciri penting dalam memilih lampin terbaik untuk si manja.
Segala Yang Diperlukan Untuk Para Ibu

Setelah mengetahui apa yang anda mahukan dalam usaha mencari lampin bayi yang sempurna, Huggies® melancarkan Natural Soft Diapers yang dinaiktarafkan, untuk memberikan pengalaman yang lebih mudah buat para ibu apabila menggunakan produk tersebut. Dihasilkan dengan kelembutan alam semulajadi dan daya tahan serap yang lebih lama, Mama kini tidak harus risau lagi kerana bayi anda pasti lebih selesa sepanjang hari dan malam.
Jadi, Bagaimana Huggies® Natural Soft Lebih Berbeza Kali Ini?

• Pad Lampin Penyerap BARU dengan Daya Serapan Ultra-overnight
Ramai ibu-ibu telah menyatakan bahawa mereka amat menyukai daya serapan Huggies® Ultra. Mereka telah mencuba beberapa jenama lain tetapi hanya Huggies Ultra yang sesuai dengan si manja mereka. Huggies® mengembalikan penyerapaan ultra-overnight yang dipercayai ramai ibu bapa ke dalam Huggies® Natural Soft TERBARU untuk memberikan daya serapan sehingga 12 jam agar bayi anda tidur lena sepanjang malam.
Mama tahu tak semasa bulan-bulan terawal bayi, mereka harus membuang air besar sebanyak 3 hingga 4 kali dan membuang air kecil sebanyak kira-kira 7 kali sehari; dan oleh itu, Mama memerlukan sebanyak kira-kira 8 hingga 10 lampin dalam sehari sepanjang peringkat tumbesaran si manja ini.
Oleh hal yang demikian, adalah sangat penting untuk Mama mencari lampin dengan daya serapan yang tinggi agar tidak mudah bocor dari tepi, walaupun untuk bayi yang aktif dan dalam masa yang sama, memastikan bayi anda kering sepanjang malam untuk mengurangkan bilangan lampin yang harus ditukar setiap hari. Pad lampin penyerap BARU yang digunakan dalam Huggies® Natural Soft TERBARU ini juga direka untuk menyerap dan mengunci cecair si manja agar kulit bayi kekal kering. Dan ini juga bermakna Mama (akhirnya) boleh tidur dengan lebih nyenyak!
• ‘Side leg elastic’ Yang BARU
Huggies® Natural Soft yang TERBARU juga menggunakan jenis ‘side leg elastic’ baru yang membantu menahan cecair sehingga diserap sepenuhnya. Versi baru ini juga membantu memastikan lampin dipakai dengan lebih baik dan ‘fit’ pada bayi (tidak terlalu ketat dan tidak terlalu longgar), dan memberikan memberikan perlindungan kebocoran yang lebih baik.
Lampin yang terlalu ketat atau terlalu longgar pada bayi mungkin akan menyebabkan kebocoran kerana tidak akan memeluk kaki dan bahagian punggung si manja dengan betul. Oleh itu, mencari ukuran lampin yang tepat dengan bahagian getah anjal lampin yang lembut dan mudah untuk diregangkan, serta sesuai untuk bayi adalah sangat penting bagi mengelakkan berlakunya kebocoran.
• Kapas semula jadi
Ini adalah salah satu ciri yang pasti disukai Mama semua mengenai lampin Huggies® Natural Soft yang BARU ini. Ia mengandungi kapas semula jadi yang diimport 100% untuk memberi kelembutan dan keselesaan pada bayi. Dengan bahan semula jadi yang digunakan, si manja Mama akan kurang mengalami iritasi pada kulit dan juga ruam lampin. Bayi happy, Mama pun happy!
Ini ada satu fakta untuk Mama: Permukaan lampin bayi yang lemput dapat melindungi dan memberikan keselesaan maksimum pada kulit halus bayi. Lampin yang lembut merupakan salah satu faktor utama dalam memastikan bayi anda tidak mengalami iritasi kulit, kesakitan, atau melecet akibat daripada geseran oleh lampin itu sendiri.
Dicuba & telah Diuji: Pendapat Ibu Bapa Mengenai Huggies® Natural Soft
Beberapa ibu bapa telah berkongsi maklum balas mereka mengenai Huggies® Natural Soft yang TERBARU. Cuba lihat apakah yang dikatakan oleh mereka tentang lampin yang telah dinaik taraf ini.

Sekarang, Adakah Anda Ingin Mencuba Huggies®?
Haa bila Mama sudah selesai membaca semua info-info di atas, mesti Mama tak sabar untuk mencuba Huggies® Natural Soft TERBARU ini bukan? Excitednyaaa! Mama boleh mencuba dengan mendapatkan rangkaian lampin Huggies® yang luar biasa untuk si manja anda hanya di Lazada hari ini! Anda juga boleh menikmati DISKAUN sebanyak RM18* apabila menggunakan kod promo: 20HNS20. Jangan terlambat tau – promosi ini hanya sah sehingga 30 Jun 2020 sahaja! Malah, Mama juga boleh mendapatkan baby wipes Huggies® Pure Clean Premium secara PERCUMA dengan setiap pembelian lampin Huggies® – sangat berbaloi bukan?!
Eh, ada lagi yang lebih menarik: Sertai peraduan di bawah!
Anda Berpeluang untuk Memenangi Bekalan Lampin selama 1 Bulan + Kit Lampin Huggies® Bernilai Sehingga RM200!
Sekarang Mama juga sudah tahu ciri-ciri lampin yang bagus dan telah diperkenalkan kepada Huggies® Natural Soft TERBARU, dengan penyerapan ultra-overnight yang dipercayai, ditambah pula dengan kelembutan semula jadi, anda berpeluang untuk memenangi bekalan lampin selama 1 bulan dan juga kit lampin dari Huggies® dengan menyertai peraduan JAWAB & MENANG di Facebook.
Pssst…hanya 50 pemenang bertuah akan dipilih!

Cara-cara untuk Menyertai Peraduan JAWAB & MENANG Huggies®:
 Langkah 1: JAWAB soalan berikut di bahagian komen posting Facebook ini: Peraduan JAWAB & MENANG Huggies®.
 Langkah 2: TAG 3 rakan anda dan SHARE peraduan tersebut di laman Facebook anda (pastikan profile anda telah ditetapkan kepada public).
 Langkah 3: HANTAR maklumat anda di link ini: Borang Peraduan JAWAB & MENANG Huggies®.

Jadi apa yang Mama tunggu lagi? Dapatkan Huggies® Natural Soft TERBARU hanya di Lazada hari ini!

*Tertakluk kepada Terma & Syarat.
*Terhad kepada 1,000 pelanggan terawal sahaja.
* Kod e-baucer hanya sah sehinga 30 Jun 2020.
**Artikel ini diolah daripada versi Bahasa Inggeris di Motherhood Story.


Goncang Bayi Membawa Padah!

Ramai yang terlepas pandang bila terlalu teruja atau hilang sabar dengan bayi, kita akan menggongcang bayi tersebut. Ada antara kita yang tak sedar pun perbuatannya itu boleh memberi kesan seumur hidup kepada si comel. Teruja macam mana pun, geram atau marah macam mana sekalipun, jangan kita lakukannya kerana perbuatan goncang bayi membawa padah!
Mama Siti tak nak nanti ada yang menyesal tak sudah, atau ada yang disaman, didakwa dan sebagainya kerana kecuaian diri sendiri. Mintak simpang!
Kenapa goncang bayi membawa padah?
Kita semua tahu kan, bayi masih kecil, masih fragile. Segala sistem dalam badannya masih belum matang sepenuhnya. Kalau kita goncang-goncang dia, tak ke ganggu semua sistem tu? Benda ni bukan Mama Siti reka semata-mata ye. Hal ini berlaku dan disahkan sendiri oleh Dr Ahmad Luqman Bukhari dalam satu post di Facebook akaunnya.
Kes 1: Akibat bapa yang hilang sabar
Masalah ini terjadi bila seorang bapa hilang pertimbangan bila si bayi menangis tak berhenti pada waktu malam. Si bapa bertindak menggoncang si anak yang baru berusia 5 minggu dengan tujuan untuk mendiamkan si anak. Bila anaknya didapati mengalami sawan dan tak sedarkan diri, ibu bapa bayi bergegas ke hospital bersama anak mereka.
Malangnya, doktor mengesahkan anak itu berlaku pendarahan otak (intracranial bleed), kecederaan pada tulang belakang dan kecederaan pada mata (Shaken Baby Syndrome).

Ingat ye Mama Papa semua, si comel masih kecil, masih belum mampu nak support kepalanya yang berat. Apatah lagi tulang leher dan tulang belakang mereka. Jangan disebabkan tidur kita yang terganggu, kita bertindak melulu dan akhirnya membawa musibah.
Pendarahan pada otak si comel boleh terjadi kerana bila bayi digoncang, otak si manja akan berlanggar dengan tengkorak kepalanya; depan dan belakang. Otot yang melindungi otaknya masih belum terbentuk lagi di usia beberapa minggu dilahirkan ni. Dah bila terlanggar tu, mula lah bengkak, salur darah pecah dan sebagainya.
2. Kes 2: Kajian Doktor
Dalam sebuah buku berjudul The Shaken Baby Syndrome: A Multidisciplinary Approach, hasil tulisan  Dr Stephen Lazoritz dan Dr Vincent J. Palusci, mereka menyatakan 15 – 30% bayi yang mengalami keadaan ni akan meninggal dunia dan cuma 10% je yang sembuh tanpa mengalami kecacatan otak. Selebihnya, akan terus hidup dengan kecatatan pada otak seumur hidup.

Jangan ye, jangan sesekali goncang bayi anda walau marah atau naik angin macam mana sekali pun. Bagi yang datang melawat bayi baru lahir tu, jangan excited sangat nak goncang anak orang ye. Tak memasal jadi kes mahkamah nanti.
Apa Mama Papa perlu buat kalau anak menangis?
Banyak alternatif yang kita boleh buat untuk menenangkan anak kita. Ini tips dari Dr Ahmad Luqman:
Letakkan baby kat tempat selamat seperti kat atas katil bayi atau pun playpen dan tinggalkan sebentar untuk tenangkan dulu fikiran yang tengah berserabut tu.

 Tolong dapatkan bantuan tak kiralah dari ahli keluarga atau kawan kita yang lain untuk bantu kita buat sementara waktu. Boleh jugak ke fasiliti kesihatan untuk dapatkan nasihat.
Tengok, bahayakan? Memang perbuatan goncang bayi membawa padah. Semoga semua dapat mengambil iktibar dan peringatan.
Sumber: Dr Ahmad Luqman Bukhari
BACA LAGI BABY CARRIER: BAHAYA GUNA KETIKA BERLARI
Pesan Mama Siti
Mama Siti harap semua jelas kenapa kita tak boleh goncang bayi. Kita kena saling ingat-mengingati tentang bahayanya tindakan ini. Jangan kita ambil mudah, menyesal kemudian tiada guna. Mama Siti harap Mama Papa semua kongsikan info ini dengan keluarga dan kawan-kawan. Kita boleh mengubahnya.


Hubungan Lebih Erat dan Bermakna Dengan Hanya Sebuah Senyuman

Mama ingat lagi tak saat pertama kali si manja Mama tersenyum? Ya Allah, mak mana je yang tak cair bukan? Setiap senyuman bayi merupakan saat yang paling berharga buat kita. Senyuman yang diberikan oleh seorang ibu kepada bayi sebenarnya sangat baik dalam memupuk ikatan antara anda dan bayi, serta membantu si manja merasa lebih selamat dan dilindungi.
Disebalik Sebuah Senyuman
Tahukah anda, senyuman bayi juga penting mengikut perkembangannya? Senyuman si manja menandakan permulaan mereka untuk menjadi seorang yang pandai bersosial atau bergaul dan membantu mereka untuk berkomunikasi melalui ‘bahasa’ yang difahami semua orang ini.

Semasa anak anda sedang membesar, akan ada saat-saat dimana anda sedar yang sebenarnya anda berdua sedang lebih erat dan mesra apabila si manja tersenyum. Dan tentu sahaja, dengan melihat senyuman bayi, Mama sendiri akan berasa lebih seronok, gembira, dan tenang!
Terdapat pelbagai cara yang boleh dilakukan untuk mengukir senyuman di wajah bayi anda. Baru-baru ini, JOHNSON’S® telah melancarkan rangkaian produk terbaru mereka iaitu CottonTouch™ mandian bayi dan losyen dan juga syampu Active Kids™ Strong & Healthy Shampoo, yang boleh menjadikan hubungan bayi dengan Mama lebih istimewa, disamping mengukir senyuman manis di wajah comelnya!
Bagaimana JOHNSON’S® dapat membantu mengeratkan hubungan antara Mama dan si manja?
– Memandikan Bayi Kini Lebih ‘Happening’
Apa kata mulai hari ini, jadikan waktu mandian si manja lebih menyeronokkan dan bermakna dengan beberapa aktiviti yang menarik. Mama boleh nyanyikan pada si manja, atau ‘storytelling’ dengan menggunakan mainan sewaktu mandi seperti ‘rubber duck’, trak air, dan sebagainya.

Sambil bermain, Mama boleh bersihkan badan si manja dengan JOHNSON’S® CottonTouch™ Top-To-Toe™ Bath. Formulanya yang hipoalergenik dan lembut, JOHNSON’S® CottonTouch™ Top-To-Toe™ Bath telah diadun dengan 100% kapas semula jadi, sesuai untuk kulit sensitif* bayi yang baru lahir. Ia tidak mengandungi paraben, phthalates, atau pewarna tiruan yang menjadikannya mudah untuk dibilas serta kulit bayi menjadi lebih lembut, segar, dan wangi, dicipta khas untuk kulit bayi yang baru lahir.
 – Keseronokkan Berganda Selepas Mandi
Setelah selesai menyegarkan badan si manja dengan sabun mandian JOHNSON’S®, Mama boleh teruskan dengan JOHNSON’S® CottonTouch™ Face & Body Lotion, losyen ini sangat ringan dan lembut, sesuai untuk kulit sensitif* bayi.

Losyen berasaskan air ini diformulasikan khas dengan kapas semula jadi, ringan, dan tidak meninggalkan rasa berminyak di tangan Mama mahupun badan bayi. Dengan penggunaan yang kerap, ia membantu mengekalkan kelembapan dan mengelakkan kekeringan kulit si manja.
*berbanding kulit orang dewasa
– Kulit Kepala Yang Lebih Lembut & Segar

Apabila bayi Mama sudah boleh mula berjalan & bermain, keperluan mereka berubah. JOHNSON’S® Active Kids™ Strong & Healthy Shampoo dicipta khas lebih lembut berbanding produk orang dewasa, tetapi berkesan untuk keperluan kanak-kanak. JOHNSON’S® Active Kids™ Strong & Healthy Shampoo dapat melembutkan dan mewangikan rambutnya. Lihat bagaimana gembiranya si manja apabila kepalanya diusap dengan syampu rambut bayi yang menyegarkan dan tidak memedihkan mata ini.
JOHNSON’S® Active Kids™ Strong & Healthy Shampoo diformulasikan 100% lembut untuk rambut dan kepala bayi, dengan tambahan vitamin E yang membantu menjadikan rambut dan kulit kepalanya menjadi lebih sihat.
– Sentuhan Mama Yang Menenangkan Melalui Urutan

Salah satu cara terbaik untuk mengeratkan hubungan Mama dan bayi adalah dengan mengurut badannya selepas mandi. Lap kering badan si manja, dan kemudian oleskan JOHNSON’S® Baby Oil pada badannya. Urut badan bayi dengan perlahan dan lembut. JOHNSON’S® Baby Oil dihasilkan dengan menggunakan minyak mineral semula jadi dan pH yang seimbang, dapat menambahkan kelembapan pada kulit mulus si manja!
– Lebih Mudah & Cepat Uruskan ‘Messy Times’!

Dengan kehadiran seorang bayi, Mama pasti akan sering melalui beberapa keadaan kotor – samada semasa menukar lampin, atau sewaktu makan. Sediakan JOHNSON’S® Baby Messy Times Wipes dimana sahaja anda berada untuk memudahkan anda membersih bayi. Tisu basah bayi yang berasakan air dan lembut ini direka khas untuk membersihkan kulit halus si manja, serta selamat untuk digunakan pada wajah dan mata. Mama pun boleh menggunakannya untuk kegunaan sendiri juga tau!
– Pelukan yang Erat dan Menenangkan!

Ahh, indahnya bau baby! Siapa sahaja yang tidak suka dengan bau bayi bukan? Lebih lagi bayi yang baru sahaja lahir. Jadikan waktu tidur si manja menjadi lebih erat dan menyenyakkan dengan sebuah pelukan erat daripada Mama, ditambah pula dengan bau segar dan menyenangkan JOHNSON’S® Summer Swing Baby Cologne atau JOHNSON’S® Blossoms Baby Powder.
JOHNSON’S® Summer Swing Baby Cologne merupakan wangian lembut & ringan untuk rasa segar sepertiselepas mandi dengan menggunakan formula ringan yang terbukti secara klinikal.

JOHNSON’S® Blossoms Baby Powder pula memberi perlindungan berpanjangan yang menjadikan kulit si manja kering tetapi selesa, licin bak sutera dan berbau wangi lebih lama daripada biasa. Pasti Mama sendiri tidak akan berasa puas memeluk si manja!
JOHNSON’S®  – Pilihan Utama Ibu Bapa
Sebagai sebuah jenama produk bayi yang dipercayai dan menjadi pilihan ibu bapa sejak 127 tahun yang lalu, JOHNSON’S® sentiasa komited dalam menghasilkan produk yang dapat memelihara kulit bayi disamping menghasilkan pelbagai momen indah antara ibu bapa dan si manja. Dengan rangkaian produk yang berkualiti, JOHNSON’S® memahami keperluan ibu bapa dan hanya ingin memberikan kegembiraan yang diimpikan buat seisi keluarga.
Senyum & Menang Bersama JOHNSON’S®!
“Alaa, comelnya anak mama ni!”
Mama rasa anak Mama mempunyai senyuman yang paling menawan? Kongsikan gambar senyuman istimewa – cheeky mahupun senyuman termanis si manja – dan anda berpeluang untuk memenangi hadiah lumayan bernilai sehingga RM26,000 daripada JOHNSON’S®!

Anda hanya harus mengambil gambar si manja dengan senyuman yang paling menawan, dan ikuti tiga (3) langkah mudah di Peraduan JOHNSON’S® Snap & Win di sini! Peraduan ini bermula daripada 15 Jun hingga 15 Ogos 2020.
Dalam masa yang sama, Mama boleh mendapatkan rangkaian produk JOHNSON’S® CottonTouch™ terbaru dan Active Kids™ Strong & Healthy Shampoo di kedai-kedai runcit utama dan juga secara online.
Jangan lupa untuk layari laman web rasmi JOHNSON’S® atau ikuti Facebook dan Instagram JOHNSON’S® Malaysia untuk mengetahui pelbagai kaedah lain yang dapat mengeratkan hubungan Mama dan si manja.


Kebaikan Susu Kambing | Mengapa Anda Harus Menukar Susu Si Manja Kepada Susu Kambing

Syukur pada zaman sekarang, ibu bapa kini mempunyai pelbagai alternatif untuk apa sahaja yang berkaitan dengan tumbesaran anak-anak. Ini termasuklah susu dan susu formula, yang kini didapati dalam pelbagai jenis dan perisa untuk memenuhi keperluan diet si manja.
Penuh Kebaikan dalam Satu Cawan
Sebenarnya, sebagai seorang ibu, kita sering terdedah kepada pelbagai khasiat susu, termasuk susu kambing. Namun, susu kambing kurang menjadi pilihan ramai ibu bapa buat anak mereka kerana kita sendiri tidak membesar dengan meminumnya.
Walau bagaimanapun, Mama jangan terus buat kesimpulan sendiri ya. Bertentangan dengan pendapat popular atau tanggapan yang salah, sebenarnya telah terbukti secara saintifik bahawa susu kambing mengandungi banyak kebaikan, terutamanya untuk anak-anak yang berumur antara 1 hingga 3 tahun; dan Baby Steps® BBs-3™ akan menghuraikan sebab-sebab anda harus memilih susu kambing untuk anak-anak anda.

Sumber: story.motherhood
Baby Steps® BBs-3™ merupakan jenama rumusan susu kambing formula premium yang diimport dari New Zealand. Khasiat-khasiat yang terkandung dalam rumusan susu kambing Baby Steps® BBs-3™ telah menjadikannya salah satu jenama susu kambing yang terkemuka di New Zealand.
Nak tahu mengapa? Inilah antara sebab-sebabnya:
> Alternatif Terbaik untuk Susu Ibu
Percaya atau tidak, susu kambing adalah alternatif yang paling bagus dan sesuai untuk menggantikan susu ibu atau menjadi susu formula tambahan untuk bayi yang menyusu. Ini adalah kerana susu kambing terbukti mempunyai komposisi protein yang hampir sama dengan susu ibu dan juga mengandungi banyak nutrien.
> Kandungan Oligosaccharides yang Lebih Tinggi
Selain itu, oligosaccharides adalah sejenis prebiotik yang menyokong pertumbuhan bakteria sihat di dalam usus. Kajian menunjukkan bahawa susu kambing mengandungi 5x hingga 8x lebih banyak oligosaccharides secara semula jadi berbanding dengan susu lembu.
Kajian juga membuktikan bahawa komponen prebiotik dalam susu kambing ini mempunyai sifat anti-keradangan yang sangat penting untuk sistem imuniti si manja dan sistem pencernaan mereka.
> Kandungan DHA yang Tertinggi
Asid dokosaheksaenoik, atau lebih dikenali sebagai DHA adalah sejenis asid lemak omega-3. DHA penting untuk perkembangan otak dan penglihatan, dan memastikan kedua-duanya berfungsi pada tahap optimum.
Berbanding dengan jenama formula lain di pasaran, kandungan DHA yang terdapat dalam Baby Steps® BBs-3 ™ sebenarnya adalah paling tinggi, dimana 100g formula mengandungi 115mg DHA.
> Lebih Mudah untuk Dicerna
Saiz molekul lemak yang terdapat dalam susu kambing adalah 1/3 daripada susu lembu, dimana ia menjadikan susu kambing lebih mudah untuk dihadam. Apabila susu mencapai perut, protein di dalam susu bertindak balas dengan asid perut untuk membentuk gumpalan (curd). Gumpalan yang lembut dapat melepasi perut dengan lebih senang. Protein susu kambing membentuk gumpalan yang lebih lembut dan ringan, menjadikannya mudah dihadam.
Oleh sebab itu, rumusan susu kambing formula Baby Steps® BBs-3™ amat sesuai untuk kanak-kanak dimana sistem pencernaan mereka masih muda dan sedang membesar.
> Kaya dengan Kalsium
Sumber: story.motherhood
Susu kambing mempunyai kandungan mineral dan vitamin penting yang tinggi secara semula jadi. Terutama sekali, tahap kalsiumnya yang tinggi amat baik untuk pertumbuhan tulang dan perkembangan tubuh badan yang sihat bagi si manja.
Sumber: story.motherhood
> Tidak Mengandungi Gula Tambahan
Ibu mana yang tidak risaukan kandungan gula dalam makanan dan minuman si manja? “Eh, kecik lagi, taknak la letak gula atau minum minuman manis!”
Sumber: story.motherhood
Sesuai untuk ibu-ibu yang sering risaukan makanan atau minuman si manja mengandungi gula, susu Baby Steps® BBs-3™ tidak seperti jenama susu formula kanak-kanak lain yang terdapat di pasaran.
Susu Baby Steps® BBs-3™ tidak mengandungi gula tambahan selain laktosa semula jadi.
> Nucleotides Semula Jadi
Nucleotides atau nukleotida memainkan peranan penting dalam pertambahan berat badan dan pertumbuhan kepala si manja. Atas sebab ini, susu lembu biasanya ditambah dengan nukleotida.
Yang bagusnya ialah nukleotida boleh didapati secara semula jadi dalam susu kambing. Lebih baik daripada nukleotida tambahan bukan?
> Kurang Alahan*
Alpha-S1-casein merupakan salah satu protein alahan yang terdapat dalam susu. Kajian saintifik menunjukkan bahawa walaupun kedua-dua susu lembu dan susu kambing mengandungi alpha-S1-casein, akan tetapi, susu kambing hanya mempunyai 4% alpha-S1-casein berbanding susu lembu (sebanyak 36%).
Membesar dengan Sihat, Selangkah Demi Selangkah
Tidak sukar untuk memahami mengapa susu kambing menjadi pilihan yang berkualiti dan alternatif terbaik bagi ibu-ibu yang ingin memberikan makanan tambahan terbaik untuk anak mereka.
Sumber: story.motherhood
Kesemua bahan yang terkandung dalam Baby Steps® BBs-3™ adalah dipilih dengan teliti daripada pembekal bertauliah, dan juga telah diuji untuk mencapai tahap keselamatan dan kualiti yang ditetapkan oleh pihak New Zealand, Antarabangsa dan Malaysia tanpa kompromi.
Baby Steps® BBs-3™ juga tidak mengandungi minyak sawit atau minyak kacang soya, serta ia bebas daripada GMO. Ia telah dihasilkan dan dirumuskan melalui kajian saintifik dan mencapai tahap kualiti yang ditetapkan oleh ‘Food Safety Australia New Zealand’, agar memenuhi keperluan nutrisi anak-anak.
Tambahan pula, susu kambing Baby Steps® BBs-3™ telah menjalani proses yang amat teliti di ladang khasnya yang terletak berdekatan dengan kilang pemprosesan tenusu.

Oleh sebab hanya ladang-ladang khusus ini yang membekal kepada Baby Steps® BBs-3™, hubungan antara kakitangan dengan ladang adalah sangat erat. Lawatan kerap ke ladang-ladang ini membolehkan pekerja-pekerja Baby Steps® BBs-3™ menjalinkan hubungan yang rapat bukan sahaja dengan individu, malah juga kebanyakan kambing yang diternak di situ. Kesemua ladang ini bermatlamat untuk menjadi contoh memelihara kebajikan haiwan serta kewujudan bersama yang harmoni antara manusia dengan haiwan.
Setelah susu kambing segar dikumpulkan, kualitinya akan diuji dan kemudian dibancuh dengan bahan-bahan lain sebelum disembur sehingga kering menjadi susu tepung. Ini adalah proses ‘wet-blend’ khas yang unik bagi Baby Steps® BBs-3™, agar campuran nutrien dan bahan di dalam susu adalah seragam.
Sebarang proses akhir seperti tepung asas terakhir, campuran tepung terakhir dengan ramuan unggul lain seperti Omega-3 DHA, dan produk akhir diuji di makmal New Zealand dan kualitinya turut diperiksa sebelum dibungkus untuk penghantaran. Semua proses ini adalah untuk memastikan pengguna dapat menikmati rumusan susu kambing yang berkualiti tinggi dan berkhasiat.

Lebih menarik lagi adalah kod QR unik yang dicetak pada setiap produk, dimana pengguna hanya perlu mengimbas kod tersebut untuk memeriksa samada susu kambing Baby Steps® BBs-3™ yang dibeli adalah yang asli ataupun tidak.
Untuk mengetahui lebih lanjut mengenai Baby Steps® BBs-3™, layari laman web Baby Steps® BBs-3™, Instagram atau Facebook hari ini.
*Perhatian: Bagi mereka yang mempunyai alahan laktosa atau telah didiagnos alergi kepada protein susu lembu, susu kambing mungkin bukan alternatif yang sesuai. Anda perlu mendapatkan nasihat doktor/pakar perubatan kesihatan sebelum menggunakan sebarang produk rumusan susu.
Artikel ini diolah daripada versi Bahasa Inggeris di story.motherhood.com.my.


Prasekolah, TADIKA Mula Operasi 1 Julai Ini

Berita baik untuk mama-mama dan papa-papa semua! Semalam kerajaan telah mengeluarkan kenyataan yang mengatakan prasekolah, TADIKA mula beroperasi 1 Julai ini. Alhamdulillah, tenang sikit hati kita semua kan. Kalau tak, kita risau dengan perkembangan pelajaran mereka.
Kenyataan yang dikeluarkan semasa sidang media harian Covid-19 oleh Menteri Kanan Keselamatan, Datuk Ismail Sabri Yaakob; mengatakan semua pusat jagaan dan pembelajaran kanak-kanak ini akan sepenuhnya mula beroperasi awal bulan depan.
Pembukaan semula Prasekolah, TADIKA ada SOPnya!
Beliau berkata, pembukaan pusat didikan kanak-kanak ini hendaklah mengikut SOP dan prosedur yang ditetapkan oleh kerajaan. Dalam suatu mesyuarat, pihak kerajaan telah bersetuju dengan pembentangan SOP pembukaan pusat ini dan berharap semua pihak mampu beri kerjasama yang baik.

“Kita sudah bersetuju dengan SOP yang dibentangkan mengenai cadangan pembukaan prasekolah dan TADIKA.
“SOP termasuk sewaktu pelajar datang dan pulang, mengenai cara mereka bermain dalam TADIKA, waktu makan semua lengkap, namun perincian SOP akan diumumkan Kementerian Pendidikan,” katanya lagi.
Pembukaan semula pusat ini melibatkan 6,216 buah prasekolah dibawah kendalian kerajaan manakala sebanyak 7,887 buah di bawah naungan swasta.
Bagi TADIKA yang dikendalikan oleh Kementerian Perpaduan Negara sebanyak 1,781 dan 8,530 buah TADIKA yang dikelola oleh Kementerian Pembangunan Luar Bandar.
Tugas Mama Papa
Mungkin ada mama papa yang masih ragu-ragu atau takut untuk hantar anak ke prasekolah atau TADIKA kan, Mama Siti pun risau sikit.  Tapi apa yang kita boleh buat ialah, kita didik anak kita supaya mereka tahu menjaga kebersihan diri dan jarak sosial.
Mama Siti yakin si comel boleh dan akan faham kenapa kita suruh dan didik mereka untuk jaga jarak dan sebagainya. Ajar mereka cara cuci tangan dengan betul dan etika bila bersin atau batuk. InsyaAllah, anak-anak kita akan selamat jika kita semua saling menjaga.

Memang kita risau, tapi jangan terlalu risau okay. Masa PKP pun, ada juga nurseri yang dah mula operasi dan memang pihak nurseri dan teacher semua jaga SOP, yang paling membanggakan, anak-anak kecil pun patuh dan ikut setiap prosedur yang teacher dah tetapkan. Jadi, Mama Siti yakin anak-anak kita akan okay punyalah.

Mama Siti harap sangat dengan kelonggaran yang diberikan oleh pihak kerajaan ini tak diambil mudah atau ada pihak yang ambil kesempatan. Kita akan menang, kita boleh menang; dengan syarat kita bersatu dan patuh dengan SOP! Semoga dengan berita prasekolah, TADIKA mula operasi ini dapat memudahkan urusan ramai mama papa juga.
Semoga bermanfaat!

Sumber: Berita Harian & MetroTV
BACA LAGI PILIH TADIKA UNTUK DIDIK ANAK BUKAN SEBAB NAK POPULARITI
Pesan Mama Siti
Bagi mama papa yang sudah mula sibuk bekerja, mesti dah ada yang hantar anak ke nurseri dan sebagainya kan. Risau memang risau tapi kalau kita didik anak-anak dengan etika kebersihan yang betul, insyaAllah Mama Siti yakin kita semua takkan ada masalah. Boss Mama Siti pun dah hantar anak dia ke nurseri sejak PKP lagi, dan memang SOP ketat digunakan. Janji kita tahu jaga kebersihan diri, semua akan okay.


‘Snake Plant’ Bahaya Letak Dalam Rumah?

“Snake plant” tu apa Mama Siti, tak pernah dengar pun. Yelah, kita selalu panggil pokok lidah jin, mananye nak panggil ‘snake plant’ bagai kan? – hahahaha. Bagi mama yang minat menanam, mesti wajib ada pokok ni dekat rumah kan? Baru ni ada lah viral sana sini, cakap yang pokok ni bahaya. Tapi, betul-betul bahaya ke ‘snake plant’ ni?
Jangan takut dulu, jom Mama Siti story-mory dekat mama semua! Tapi sebelum tu, kita kenal dulu serba sikit pasal pokok yang kita suka tanam ni.
‘Snake Plant’ atau Pokok Lidah Jin
Kita orang Melayu panggil lidah jin je, orang putih putih sana panggil snake plant. Mungkin sebab warna dia macam ular kot kan. Mungkin lah… Tapi mama semua tahu tak apa nama saintifiknya? Seindah warnanya, namanya pun macam tu. Dikenali dengan Sansevieria Trifasciata; rumpun ini diberi nama bersempena dengan penghormatan kepada Raimondo di Sangro (1710-1771), seorang putera San Severo di Italy suatu ketika dahulu.

Di Afrika, pokok ini dipercayai boleh menjadi bahan antiseptik yang membantu dalam perubatan dan juga digunakan sebagai salah satu ubatan tradisional.
Tapi kita jarang lah nak guna pokok ni sebagai ubat kan? Dah tanam cantik-cantik, nak potong buat ubat pulak kan hahahaha.
Bahaya ke ‘snake plant’ ni?
Bagi Mama Siti pokok ini takda masalah pun cuma ianya boleh membahayakan kalau kita letak dalam rumah terutamanya kalau kita ada anak kecil atau haiwan peliharaan. Kenapa? Haa, ni Mama Siti nak cerita ni.
Menurut Pusat Racun Negara, dari laman Facebooknya, mereka menyatakan bahawa pokok ini mempunyai bahan saponin yang aktif. Ia boleh menyebabkan berlaku gejala-gejala ringan seperti muntah, ruam dan cirit-birit (kalau termakan dalam kuantiti yang banyak.)
Tapi pokok ini boleh memberi kesan yang teruk kepada haiwan peliharaan kita. Contoh kalau ada yang bela kucing atau anjing kan, haaa memang akan bawa padah. Antara simptomnya adalah binatang perliharaan anda akan muntah-muntah, lesu, mengalirkan air liur yang berlebihan dan kurang selera makan.

Jadi, bagi mama yang ada membela kucing ke tu kan, elakkan menanam pokok ini, mungkin boleh, tapi letak lah luar rumah atau jauh dari sangkar atau tempat kucing anda bermain.
Satu lagi Mama Siti nak ingatkan, bagi yang ada anak kecil tu, tolong beware juga. Pokok ni kan boleh menyebabkan muntah semua tu kan, risau nanti si comel mama diserang keracunan. Mereka bukan faham lagi bahaya ke tak ke kan, makanya, kita lah kena berwaspada dan selalu pantau aktiviti mereka. Risau juga kalau mereka patahkan atau bermain dengan pokok lidah jin ni kan; satu hal pulak nak fikir anak keracunan, daripada sihat elok je.

‘Snake plant’ ada kesan sampingan lain juga
Tapi, berbeza pula pendapat dari Fatimah Salim dari satu post di Facebooknya.
Saya tidak risau sangat pasal pokok ini. Ianya sama macam pokok-pokok lain yang mengeluarkan gas oksigen dan mengambil gas karbon dioksida. Maka, boleh lah membantu pengudaraan dalam ruang yang tertutup. Rupanya juga cantik untuk dijadikan hiasan.Namun yang lebih merisaukan saya ialah tanah yang digunakan dan disimpan dalam rumah. Tanah akan menjadi tempat kondusif untuk kuman membiak. Hati-hati mereka yang ada masalah kesihatan, terutamanya yang rendah sistem imuniti.
Maka, secara kesimpulannya Mama Siti boleh cakap pokok ni takda lah bahaya sangat. Kita kena extra hati-hati jelah kalau ada pokok ni dekat rumah kan.
Semoga bermanfaat!
Sumber: Pusat Racun Negara, Fatimah Salim & Herba Dan Tumbuhan
BACA LAGI SENGATAN TEBUAN – BAHAYA DAN MEMBUNUH
Pesan Mama Siti
Sangat bahaya ke kurang bahaya ke, lebih baik kalau kita elak terus kan. Bagi mama yang anak-anak dah besar tu tak risau sangat sebab dah tahu beza pokok dengan mainan kan? Kalau ada mama yang teringin tanam pokok ni, tunggulah bila si kecil dah membesar sikit. Takpun jangan letak dalam rumah, luar dekat balkoni ke kan, okaylah sikit kan.


Senarai Aktiviti Mengenal Pasti Huruf Yang Menyeronokkan Buat Anak Anda

Mama catat tak ‘milestone’ atau perkembangan anak Mama?
Selepas bercakap, boleh berjalan, dan dilatih ‘potty train’, salah satu perkembangan yang semua ibu bapa nantikan adalah apabila si manja pandai membaca atau menyebut huruf. Tidak mengambil kira samada anak anda sudah berada di taska atau tidak, sebagai ibu bapa, kita pasti gembira dan tak sabar untuk memperkenalkan huruf dan perkataan kepada si manja.
Pengenalan huruf adalah perkara asas yang akan diajar dan dipelajari anak-anak, sebelum mereka dapat belajar sesuatu perkataan. Namun, ini lebih dari sekadar mengulangi lagu ABC dan mengajar mereka bahawa A adalah A dan B adalah B. Daya pemikiran bayi tidaklah mudah seperti itu.
Semasa belajar mengenali huruf, anak-anak akan belajar dengan lebih baik apabila melakukan aktiviti yang menggunakan tangan mereka. Oleh kerana huruf-huruf agak abstrak, Mama sendiri harus melakukan sesuatu untuk membuatkannya menjadi lebih ‘real’; sesuatu yang mereka boleh sentuh, rasa, dan bermain dengannya!

Sumber: Prashant Sharma daripada Pixabay
Bermain sebenarnya merupakan satu aktiviti yang dapat membantu perkembangan kognitif anak-anak. Hal ini kerana, semasa bermain, sel-sel di bahagian otak hadapan (frontal lobe) sedang melalui satu proses yang menyatukan pusat kawalan eksekutif pemikiran mereka. Proses ini yang membantu anak-anak untuk menjadi lebih mahir dalam membuat perancangan dan penyelesaian masalah. Apabila anda memberikan ‘brain food’ yang sesuai seperti Similac® Intelli-Pro, anda sebenarnya sedang menyokong dan membantu perkembangan kognitif anak anda – yang merangkumi kemahirannya untuk berfikir, memahami, berkomunikasi, mengingat, berimaginasi, dan memikirkan apa yang akan berlaku seterusnya.
Sekiranya anda sukar untuk membantu anak anda mengingati huruf-huruf ABC, dibawah disediakan beberapa aktiviti yang menyeronokkan untuk anda dan si manja. Apa yang bestnya ialah alatan dan barang-barang yang diperlukan untuk setiap aktiviti ini sudah ada diruang rumah anda!
Mengenal pasti Huruf
Sumber: Michael Schwarzenberger daripada Pixabay
Apa yang penting ialah untuk bermula daripada yang perkara asas iaitu, mengenal pasti huruf atau abjad. Anak-anak akan sentiasa terdedah dan mempelari huruf-huruf semasa pra-tadika kerana ini akan membantu mereka mempelajari sebutan dan ejaan dengan lebih mendalam.
Oleh itu, semasa anda mengajar anak-anak membaca di rumah, anda harus memberi perhatian dimana, anak-anak anda sudah dapat menguasai ABC (atau sekurang-kurangnya mengenali huruf-huruf tersebut) sebelum mencapai usia prasekolah.
Tetapi, jangan terlalu memberi penekanan dan jangan stres ya Mama.
Seorang rakan saya pernah memberitahu bahawa dia tidak mengajar anaknya mengenali huruf mengikut susunan abjad yang betul. Dia bermula dengan huruf-huruf nama anaknya sendiri kerana ia lebih bermakna bagi anak perempuannya. Oleh itu, untuk nama Sophia, anaknya belajar S, O, P, H, I, dan A, sebagai antara huruf-huruf yang pertama. Setelah anaknya dapat mengenali huruf tersebut dengan baik, baru dia memperkenalkan anaknya dengan huruf-huruf lain (dan dengan bunyi yang betul).
Berbeza dengan apa yang ramai orang percaya, anda sebenarnya tidak perlu mengajar anak-anak mengenali huruf mengikut susunan yang betul – A, B, C, dan sebagainya. Ada pendapat yang menyatakan bahawa mengajar anak-anak mengikut susunan abjad yang betul mungkin lebih sukar kerana anak-anak masih tidak dapat menghubungkan abjad tersebut dengan bunyi yang dihasilkannya.
Peg Nama
Sumber: Learning Through Play
Sesuai untuk Mama yang sering mencuci pakaian di rumah, anda pasti mempunyai ‘peg’ atau pengepit baju bukan? Untuk melakukan aktiviti ini, anda hanya memerlukan tiga bahan utama:
Peg/pengepit baju kayu Pen Marker berwarna hitam (atau warna kegemaran anak anda)Kad yang bertulis nama anak anda
Tulis huruf pada setiap pengepit baju tersebut (tak perlu tulis semua huruf, tetapi pastikan huruf-huruf tersebut cukup untuk membuat nama anak), kemudian tunjukkan kad nama mereka. Biarkan anak anda memilih dan mengepit huruf yang betul pada kad tersebut, untuk mengeja namanya sendiri.
Bila anak anda sudah boleh menguasai namanya sendiri, anda boleh memberikan kad dengan perkataan yang lain pula, dan mengulangi aktiviti yang sama. Mungkin boleh mulakan dengan nama binatang, nombor atau nama anda dan suami.
Permainan mudah ini boleh membantu anak anda mengeja nama mereka, meningkatkan pengenalan huruf, dan mengasah ‘fine motor skills’ mereka.
Huruf di dalam ‘Salji‘
Sumber: Hands On As We Grow
Ada masa, keadaan yang bersepah sebenarnya memberikan satu rasa seronok dan gembira buat si manja. Apa yang penting, anda sebagai ibu harus menetapkan beberapa peraturan asas lebih awal sebelum keadaan yang bersepah tersebut menjadi lebih kritikal. Nanti Mama juga yang kena kemas bukan?
Sebagai peringatan untuk Mama, aktiviti ini akan menjadikan keadaan sekelilingnya sedikit bersepah. Harap Mama bersedia ya!
Anda hanya perlukan tiga barang untuk melakukan aktiviti ini:
Dulang, kuali lebar, atau kotak kadbod yang pendekTepung (sebagai ‘salji’)Senarai huruf di atas kertas
Sekiranya anda menggunakan kotak kadbod, warnakan alasnya dengan warna yang berbeza untuk menarik perhatian anak anda. Pastikan alas tersebut betul-betul kering sebelum anda menuangkan tepung ke dalamnya, dan menutupi seluruh permukaan kadbod. Kemudian, anak anda sudah boleh mula menulis.
Biarkan anak anda melukis terlebih dahulu sebelum memperkenalkan huruf-huruf tertentu untuk mereka ‘melakar’ di atas dulang/kadbod tepung tersebut.
Mama harus jelaskan kepada anak-anak bahawa tangan mereka harus betul-betul kering sewaktu melakar huruf tersebut di atas tepung. Beritahu mereka bahawa ‘salji’ tersebut hanya harus berada di dalam dulang atau kadbod. Akan ada keadaan dimana tepung tersebut bakal tumpah atau bersepah di sekeliling dulang/kadbod. Beritahu anak anda sekiranya ia terjadi, mereka harus bertanggungjawab untuk mengemas tepung tersebut bersama anda. Mama boleh gunakan vakum atau kain basah untuk membersihkan taburan tepung itu.
‘Drive on Letters’
Sumber: Parenting Chaos
Terdapat dua cara untuk menjalankan aktiviti ini. Anda boleh DIY jalan-jalan yang mengandungi huruf atau lebih mudah, dengan hanya mencetaknya sahaja. Anda hanya memerlukan bahan-bahan berikut:
Kotak kadbod Gunting Cat
Potong beberapa huruf kecil ‘c’ dan lagi satu, pantulan huruf ‘c’ tersebut. Kemudian, potong beberapa huruf ‘l’ dan sebilangan lagi hanya setengah daripada huruf tersebut. Warnakan kepingan kadbod dengan cat hitam dan lukis garis putus-putus berwarna putih sehingga menyerupai jalan. Anda boleh satukannya untuk membuat huruf yang berbeza.
Kemudian, biarkan anak anda bermain kereta mainan mereka di atas jalan-jalan tersebut. Pastikan anda turut berada bersama mereka semasa mereka bermain permainan ini supaya anda boleh mengajar huruf-huruf yang ada kepada anak anda.
Huruf Besar dan Huruf Kecil
Selepas mengenali huruf, anda juga harus mengajar anak-anak untuk membezakan antara huruf besar dan huruf kecil. Keupayaan untuk mengenal pasti huruf kecil adalah penting untuk kemahiran membaca mereka kerana terdapat banyak perkataan dalam Bahasa Inggeris (dan Bahasa Melayu) ditulis dalam huruf kecil.
Huruf besar pula lebih sesuai untuk belajar Kata Nama Khas dan huruf kecil sangat membantu dalam menentukan bunyi huruf.
Sekiranya anak anda keliru dalam mengenali huruf besar dan huruf kecil, apa yang anda boleh lakukan ialah dengan memberitahu mereka bahawa setiap huruf besar mempunyai ‘anaknya’ yang tersendiri, “Sama seperti Mama dan kamu!”, dimana ada masa anak-anak menyerupai ibu bapa, dan ada masa, tidak. Ini akan membantu si manja memahami huruf besar dan huruf kecil dengan lebih baik.
Dibawah merupakan aktiviti-aktiviti yang boleh dilakukan untuk mengajar anak anda membezakan dan mengenal pasti huruf besar dan huruf kecil:
Huruf-huruf di Penutup Botol

Aktiviti ini sangat ‘versatile’ dan boleh digunakan untuk mengenal pasti huruf menjadi perkataan. Mulakan dengan beberapa abjad terlebih dahulu sebelum anda menambahkan huruf-huruf lain yang boleh membentuk perkataan.
Bahan-bahan yang anda perlukan:
Penutup botol (26 x 2 untuk koleksi penuh) KertasPita pelekat ‘double-sided’ Gunting
Inilah masa terbaik untuk menggunakan semula penutup botol yang tidak diinginkan untuk aktiviti yang akan memberi manfaat kepada anak anda. Tuliskan huruf besar secara berasingan pada sehelai kertas, potong huruf tersebut dan tampalkan di bahagian atas penutup botol.
Kemudian, cetak huruf kecil dalam bentuk bulat. Biarkan anak anda memadankan huruf besar dengan huruf kecil tersebut. Untuk membuatkannya menjadi lebih menarik, anda juga boleh menukarkan huruf kecil pada penutup botol, dan mencetak huruf besar. Apabila anak-anak sudah mahir dengan aktiviti ini, anda boleh teruskan dengan aktiviti lain seperti:
Mencipta perkataan daripada nama mereka sendiri.Menyusun huruf vokal.Membuat perkataan mudah yang lain seperti Mama, Papa, saya, adik, abang, dan sebagainya. Memilih huruf daripada tajuk utama akhbar atau majalah lama. Menyusun penutup botol mengikut susunan abjad yang betul.
Mama boleh menjadi lebih kreatif bersama si manja apabila anda mengajar mereka meneroka perkataan baharu setiap hari. Percayalah, anak-anak boleh membuat pelbagai jenis perkataan dan akan cuba untuk menyebutnya, yang secara tidak langsung boleh meningkatkan pemahamanan mereka tentang huruf-huruf.
‘Puzzle’ Abjad
Sumber: No Time For Flash Cards
Setiap kanak-kanak pasti tertarik dengan pelekat atau ‘stickers’. Kalau ada je ‘sticker’ di rumah, percayalah, sekejap sahaja ada yang akan mencapai ‘sticker’ tersebut dan lekatkan di (hampir setiap) dinding dan ruang rumah. Alahai, anak-anak.
Buat anak Mama yang sangat gemar bermain ‘sticker’ anda boleh perkenalkan permainan mengenali huruf-huruf dengan menggunakan ‘sticker’ ini. Bahan-bahan yang diperlukan adalah:
Kad (apa sahaja jenis kad yang bersaiz seperti kad nama)‘Foam letter stickers’ Pen markerGunting
Tulis perkataan yang mudah difahami di atas kad (seperti di dalam gambar di atas) dan biarkan anak anda mencari huruf-huruf yang membentuk perkataan tersebut dan lekatkan pada kad. Anda boleh menggunakan pelbagai jenis frekuensi perkataan seperti dan, ke, ini, itu, awak, dan sebagainya.
Mencari Abjad

Masa untuk anak-anak menjadi ‘Sherlock Holmes’! Aktiviti ini hanya memerlukan tiga barang iaitu:
PensilBuku notaPen marker
Tuliskan semua huruf-huruf yang anak anda telah pelajari (sekiranya semua, tulis sahaja semua huruf tersebut) dengan menggunakan pen marker untuk membuatnya menjadi lebih menarik.
Kemudian, berikan mereka buku nota tersebut dan biarkan anak-anak ‘mencari’ huruf-huruf yang berkaitan semasa berada di rumah mahupun ketika keluar membeli-belah. Lagi best semasa ‘grocery shopping’! Setelah anak anda menjumpai huruf-huruf yang berkaitan, ajar mereka untuk ‘cross off’ huruf tersebut di dalam buku nota mereka. Misi utama permainan ini adalah untuk ‘cross off’ huruf sebanyak mungkin yang boleh.
Ianya sangat mudah! Sekiranya di rumah, anak-anak boleh belajar dengan sendiri sementara anda membersihkan rumah, atau memasak di dapur.
Cari Keseronokan dalam Pembelajaran
Apabila anak-anak sudah mahir untuk mengenal huruf dalam nama mereka sendiri, ini dapat menambah vokabulari mereka dengan menghasilkan pelbagai perkataan lain dengan menggunakan lebih banyak huruf. Perlahan-lahan, anak anda boleh membaca perkataan yang mengandungi tiga abjad kepada 6-abjad dan sebagainya. Similac® yang mengandungi enam abjad merupakan antara perkataan yang mudah untuk mereka jumpai di dalam rumah!
Similac® Intelli-Pro
Seperti yang dinyatakan di atas, fungsi kognitif adalah penting untuk tahun-tahun perkembangan anak anda. Sambil anak anda mempelajari pelbagai perkara baru setiap hari, anda harus pastikan pemakanan mereka juga mengandungi nutrien penting yang cukup. Untuk itu, anda boleh tambahkan Similac® Intelli-Pro dalam menu harian mereka!
Similac® Intelli-Pro mengandungi DHA + 7 serta rumusan minyak sayuran unik (seperti minyak bunga matahari yang kaya dengan asid oleic, minyak kacang soya dan minyak kelapa) untuk penyerapan nutrisi seperti DHA, Vitamin A dan Kalsium yang optimum.
Tambahan pula, kandungan DHA+7 dalam Similac® Intelli-Pro turut membantu dalam perkembangan mental dan fizikal anak-anak. Similac® Intelli-Pro juga mengandungi Omega 6 untuk menyokong perkembangan kognitif dan kaya dengan Kalsium untuk tulang yang sihat dan kuat.
Dapatkan Similac® Intelli-Pro untuk anak anda hari ini. Lebih menarik, dengan setiap pembelian DUA Similac® Intelli-Pro 1.2KG Langkah 3 atau Langkah 4, anak anda berpeluang untuk menebus krayon atau pensil warna Faber-Castell edisi terhad PERCUMA, dan juga menjadi sebahagian daripada sebuah filem!

Dengan Pensil & Krayon Warna Faber-Castell Edisi Terhad tersebut, ia akan menggalakkan anak anda untuk menjadi lebih kreatif dengan menghasilkan dan mewarnakan karakter yang unik. Hantar karakter unik tersebut dan karya anak anda mungkin berpeluang untuk menjadi sebahagian daripada filem yang diarahkan oleh kanak-kanak di Malaysia yang PERTAMA!
Dapatkan Similac® Intelli-Pro hari ini! Peraduan bermula daripada 1 Jun hingga 31 Julai 2020. Dapatkan maklumat lanjut mengenai peraduan #Play&Learn bersama Similac® di sini.
Dalam masa yang sama, jangan lupa untuk layari abbottnutrition.com.my untuk memenuhi keperluan nutrisi anak anda.
Artikel ini diolah daripada versi Bahasa Inggeris di Motherhood.com.my.


Ovarian Cyst, Jangan Ambil Mudah!

Mama mesti selalu dengar pasal ovarian cyst ni kan? Walaupun penyakit ni biasanya kaum wanita yang kena tapi kita tak boleh pandang ringan tentang cyst ni. Kita kena sentiasa berjaga-jaga terutamanya dengan lifestyle kita. Apa yang kita makan, apa yang kita pakai juga memainkan peranan penting.
Bagi yang tak tahu dan bagi yang dah tahu tapi nak tahu lebih lagi tentang cyst ni Mama Siti akan kongsikan dengan mama semua. Mama juga boleh educate anak perempuan mama yang sedang meningkat remaja supaya sentiasa hati-hati tentang kewujudan cyst ni.
Apa Itu Ovarian Cyst?

Ovarian cyst adalah kantung yang berisi lendir atau air yang berada di dalam kilang telur ovari, diameternya melebihi 3 cm. Kantung ni boleh terjadi dalam pelbagai saiz, sehinggakan ada yang bersaiz sebiji tembikai! Lagi, lendir atau cecair ni boleh jadi seperti air atau lendir dipanggil simple cyst, atau ada yang lebih kompleks mempunyai lendiran yang likat, darah atau bahagian-bahagian pejal dan keras.
Jenis-Jenis Sista
#Simple cyst
Ia terjadi apabila folikel besar pada ovari yang terus menerus membesar selepas telur dilepaskan pada ovari. Sista jenis ni adalah yang paling biasa dijumpai dan ditemui dan akan hilang dengan sendirinya selepas beberapa bulan.
#Endometrioma
Endometriosis ni pula sel-sel yang terdapat pada rahim didapati terdapat di luar rahim, menyebabkan terjadinya endometrioma.
#Dermoid cyst
Ini terjadi daripada sel yang menghasilkan telur pada ovari, kadang-kala bercampur dengan rambut dan lemak.
Tapi ada juga jenis sista yang lain adalah jarang-jarang berlaku dan ditemui. Hampir kesemua ovarian cyst yang berlaku sebelum usia menopos adalah TAK berbahaya.
Kanser ovari sebelum usia menopos juga adalah sangat jarang berlaku. Ovarian Cyst kerap berlaku di kalangan wanita muda dan kebanyakkannya wanita tak sedar pun yang diaorang ada penyakitnya sebab dia jarang beri masalah atau simptom.
Ia hanya boleh dikesan bila sesorang wanita itu buat ultrasound, dalam pemeriksaan apabila menghadapi masalah kesuburan. Walau bagaimanapun, 1 dalam 10 wanita mungkin akan memerlukan pembedahan di kemudian harinya.
Sekiranya sista ini terjadi pada wanita yang berumur 50-70 tahun, ia lebih cenderung membawa kepada kanser dan lebih berbahaya.
Simptom dan Gejala Ovarian Cyst

Pada umumnya penyakit ni tak memberikan sebarang gejala tau. Tapi sekiranya ia terlalu besar anda mungkin perasan perut sedikit buncit dan terdapat ketulan pada bahagian bawah perut.
Kebanyakkan orang beranggapan perut yang buncit itu disebabkan pengumpulan lemak dan membiarkan saja. Lain-lain gejala termasuklah :
Muntah dan loyaSakit perutSakit semasa hubungan kelaminSukar atau kerap kencingRasa perut penuh dan tak selesa dan cepat kenyangRasa berat pada ari-ariSusah untuk mengandung di mana ada kaitan dengan endometriosis
Cyst & Kesuburan?
Terdapat pelbagai jenis sista dan kebanyakanya tak menjadi penyebab dan tidak beri kesan kepada keupayaan untuk hamil. Kebanyakan sista tak ganggu proses ovulasi atau persenyawaan. Tapi sekiranya mama-mama mengalami Endometriosis atau Polycystic Ovarian Syndrome (PCOS), ia mungkin berkait rapat dengan masalah kesuburan.
Apa Yang Akan Terjadi Sekiranya Saya Ada Cyst?

Rawatan ovarian cyst bergantung kepada jenis sista yang mama alami. Bagi cyst folikular atau corpus luteal cyst, rawatan yang biasa ialah dengan ‘tunggu dan lihat’. Biasanya, doktor sakit puan akan pantau samada ia semakin membesar atau sudah bertukar bentuk.
Rawatan pembedahan untuk membuang sista akan dicadangkan jika didapati sista jadi semakin besar. Walau bagaimanapun, pilihan akan diberikan bergantung kepada gejala yang kalian hadapi, bentuk sista, dan keputusan ujian darah.
Sista berukuran diameter < 5 cm : Rawatan tak diperlukan. Cyst jenis ini akan hilang dengan sendirinya selepas beberapa bulan dan mungkin tak memerlukan rawatan susulan.
Sista berukuran diameter 5 – 7 cm : Ini yang seharusnya diberikan rawatan susulan, sekurang-kurangnya ultrasound selepas setahun kemudiannya.
Sista berukuran diameter > 7cm: Yang ni perlu buat ujian dan pemeriksan lanjut, seperti MRI atau pembedahan.
Saya mempunyai ovarian cyst dan telah dinasihatkan untuk menjalani pembedahan membuang sista tersebut, bagaimanakah pembedahan itu akan dilakukan?
Kalian akan diberikan pilihan untuk menjalani pembedahan laparoskopi (pembedahan melibatkan potongan kecil dan penggunaan kamera), ianya kurang menyakitkan berbanding laparotomi. Dengan pembedahan laparoskopi, dapatlah balik awal ke rumah selepas pembedahan dan sembuh dengan segera.
Walau bagaimanapun pembedahan laparotomi (pembedahan melibatkan potongan besar) dicadangkan sekiranya sista didapati terlalu besar, ataupun sista menunjukkan tanda-tanda berkaitan dengan kanser. Doktor sakit puan akan bincang tentang kebaikan dan keburukan kedua-dua jenis pembedahan ini, seterusnya menentukan jenis pembedahan yang bersesuaian dengan keadaan sista itu.
Ovari akan dibuang sekali masa operation?
Lazimnya, kedua-dua ovari ini tak dibuang ketika pembedahan. Ini adalah kerana ovari penting untuk menghasilkan hormon wanita yang diperlukan sebelum menopos dan dalam kebanyakkan kes, hanya cyst sahaja dibuang.
Walaupun begitu, ada sesetengah keadaan yang memerlukan ovari perlu dibuang juga, misalnya jika keadaan sista terlalu besar sehingga menggantikan semua ruang ovari.
Selain itu, ovari juga perlu dibuang sekiranya sista sudah terpusing/ terpuntil sehingga menyebabkan peredaran darah pada ovari terputus, atau merasakan sista itu mungkin menular menjadi kanser.
Ingat ya, segala makanan suplemen, ubat-ubatan herba TAK BOLEH merawat cyst. Minta pandangan doktor ginekologi yang berilmu, bukan penjual suplemen yang cakap-cakap atas angin sahaja. JANGAN TERTIPU!
Semoga Bermanfaat:)
Sumber: Muhammad Izzat
Baca Juga: Ovarian Cyst Takkan Sembuh Dengan Suplemen, Jangan Tertipu!
Pesan Mama Siti
Mama Siti harap apa yang dijelaskan ni buat mama-mama faham ya. Tolongla jangan beli atau supplemen mengarut ni. Lulus KKM tak bermakna produk tu selamat ya. Ikut je lah cakap doktor. Yang pasti selamat dan duit kita pun selamat juga.


Elak Koyakan Teruk Semasa Bersalin

Selalu Mama Siti dengar, ramai yang takut nak bersalin sebab takut ‘Miss V’ terkoyak teruk la apa la kan. Ada juga yang Mama Siti dengar orang cakap, kalau time nak meneran tu jangan angkat punggung takut terkoyak sampai belakang. Dah kalau sakit contractions tu, mana sedar dah angkat punggung ke tak kan? Mama Siti ada solusi untuk elak koyakan teruk semasa bersalin, jom tengok!

Kajian menunjukkan 9 daripada 10 wanita yang bersalin akan mengalami koyakan semasa bersalin sama ada melalui episiotomy (doktor potong bahagian perineum) atau terkoyak semasa kita meneran.
Namun ada juga golongan yang mengalami koyakan teruk semasa bersalin hinggakan koyakkan tu sampai tahap 3 atau lagi teruk ke tahap 4. Mereka adalah:
6 daripada 100 wanita yang pertama kali bersalin 2 daripada 100 wanita yang pernah bersalin normal sebelum ini

Bagaimana kita boleh elak koyakan teruk semasa bersalin?
Menurut satu perkongsian oleh Dr Muhammad Izzat, melalui akaun Twitternya, masalah ini boleh dielakkan dengan membuat urutan perineum atau perineal massage.
Doktor dari unit Obs&Gyn ini menyatakan bagi wanita yang pertama kali bersalin, urutan perineum sangat berkesan untuk elak koyakan teruk semasa bersalin. Selalunya urutan ini akan dibuat masa mama semua mengandung 35 minggu ke atas. Kiranya time tu dah nak dekat due date lah kan.
Cara lakukan Perineal Massage
Caranya mudah dan tak makan masa yang lama pun.
‘Apa caranya Mama Siti? Saya dah mengandung 34 minggu ni, boleh la saya nak cuba’
Okay, cara-caranya adalah:
Duduk mencangkung atau dalam position nak bersalin (tahu tak macam mana position ini? mesti tahu kan?)Ambil sedikit pelincir untuk mengurut; mama boleh gunakan minyak Vitamin E, minyak badam ataupun minyak zaitun. Gunakan ibu jari ( satu atau kedua-dua belah) macam dalam gambar; buat dalam 1 minit. Masa ni akan terasa bagai diregang. Mama bernafas macam biasa je, relax~. Urut perlahan-lahan bahagian bawah faraj dalam pergerakan berbentuk U dalam 2-3 minit. Ulang 2-3 kali.
Mama disarankan untuk jadikan urutan perineum ini sebagai rutin harian. Kalau mama seriau atau ngilu nak buat sendiri, boleh mintak tolong papa urutkan. Kalau selalu buat urutan ini, mama takkan koyak teruk insyaAllah.

Bagi mama yang tak ada minyak zaitun ke minyak badam kat rumah tu, minyak masak pun boleh. Jangan minyak petrol dah la- hahahahaha.
Memang terbukti lah urutan ini membantu elak koyakan teruk semasa bersalin! Mama Siti ada baca satu ‘tweet‘ dari seorang mama yang dah banyak kali bersalin, Yantie Hamid.
Saya amalkan urutan ni apabila kandungan masuk 36w. Alhamdulillah hampir kesemua kelahiran, saya hanya alami luka kecil dan tidak perlu jahitan.
Semoga bermanfaat!
Sumber: Dr Muhammad Izzat & Yantie Hamid
BACA LAGI KEBAIKAN BAYI HISAP JARI
Pesan Mama Siti
Mama-mama yang tengah mengandung tu, boleh la cuba kan. Mana tahu boleh membantu. Mama Siti yakin lepas habis PKPB ni ramai mama yang akan disahkan mengandung lagi, betul tak? Haa, boleh lah amalkan nanti. Belum cuba belum tahu hasilnya. Satu lagi Mama Siti nak ingatkan, teruskan patuh dengan SOP PKPB, #kitajagakita!


Pelvic Girdle Pain (PGP) Ketika Hamil

Mama pernah kena tak kena Pelvic Girdle pain (PGP) ni masa tengah pregnant? Mesti seksa kan masa nak jalan tu. Dia punya sakit tu tak boleh bawa bincang langsung. Mesti mama rasa sakit dekat bahagian bawah ari-ari sampai ke bahagian belakang, tulang pinggul dan peha.  Lepastu, rasa sakit tu makin kuat dan berdenyut-denyut bila mama-mama asyik duduk.
Mama-mama tahu tak yang 1 dalam 5 ibu mengandung akan alami masalah PGP ni. 3 sendi pada tulang pinggul bekerja bersama-sama dan lazimnya bergerak secara sedikit-sedikit. Sakit tu mula bila sendi ni bergerak secara tak seragam menyebabkan tulang pinggul jadi kurang stabil dan sakit.
Bila baby dah makin besar dalam rahim kita, berat tambahan dari atas, serta cara mama-mama duduk atau berdiri akan sebabkan bebanan tambahan pada tulang pinggul. Perubahan hormon ketika hamil, akan sebabkan sendi ni jadi longgar dan tak stabil. Yelah, nak prepare tulang pinggul ni supaya jadi lebih besar dan fleksibel supaya baby nak lalu senang masa bersalin nanti.
Bila Sakit Pelvic Girdle Pain (PGP) Tu Datang?

Semasa mama jalan pada permukaan tak rataSemasa mama nak kangkang untuk keluar dan masuk keretaSemasa mama nak naik tangga, nak pakai seluar atau kain – berdiri sebelah kakiSemasa mama nak melakukan hubungan kelamin
Tips nak kurangkan sakit :

Mama-mama kena selalu aktif dan dalam masa yang sama kena dapatkan rehat yang cukupSentiasa tukar posisi – jangan duduk lama-lama untuk lebih dari 30 minit. Sentiasa perlu ubah posisi duduk.Nak pakai kain atau seluar – duduk dan pakai. Jangan pakai masa berdiriKalau nak berdiri, kena seimbangkan dulu berat pada kedua dua kakiNak masuk dan keluar kereta kena pastikan kaki kena rapat, jangan kangkang lebih sangatNak pusing-pusing atas katil pun kena pastikan yang kaki sentiasa rapatBila tidur letak bantal kecil pada bahagian belakang dan antara kedua belah kaki untuk dapatkan sokongan tambahan
Perkara Yang Tak Boleh Dilakukan:

JANGAN angkat benda-benda beratJANGAN naik dan turun tangga terlampau kerapJANGAN kerap membongkokJANGAN duduk atas lantai, diri atau duduk sahaja dalam tempoh jangka masa panjangJANGAN duduk bersilang kaki dan bertimpuh
Mama boleh buat rawatan fisioterapi untuk kurangkan rasa sakit. Ada senaman-senaman yang boleh membantu yang akan diajar oleh ahli fisioterapi. Yang penting untuk kesan awal, rujukan awal ke fisioterapi untuk pastikan sakit tak jadi makin teruk, supaya mama boleh buat kerja harian macam biasa.
Mama yang ada masalah Pelvic Girdle Pain (PGP) ni boleh je bersalin secara normal tapi kena inform nurse dan doktor yang merawat masa itu, supaya mereka boleh bagi support extra pada kaki dan tolong mama-mama untuk tukar posisi dan bergerak di wad bersalin. Mama jangan risau, PGP akan pulih selepas bersalin, 1 dalam 10 akan ada sakit yang berterusan. Dalam keadaan ini, kena pastikan mama terus menerus dapatkan rawatan fisioterapi dan ada alat bantuan untuk mama terus bergerak.
Kalau pernah ada PGP, ada kemungkinan berulang lagi untuk kehamilan berikutnya. Make sure sentiasa sihat dan fit sebelum mengandung lagi, untuk elakkan perkara ni berulang. Buat senaman kuatkan otot (strengthening exercises) dan senaman Kegel (lantai pelvis/ kemutan). Darah beku kat kaki (thrombosis) juga senang terbentuk pada ibu mengandung. Dengan PGP ni mama lazimnya tak bergerak atau kurang bergerak disebabkan sakit, lagi la senang dapat thrombosis.
Ada stokin khas TED stokin diperlukan dan ada sesetengah kes memerlukan ubat injection untuk mencairkan darah. Tanya Doktor yang merawat nanti. Jadi, janganlah ditanya kenapa ibu mengandung ni berjalan macam penguin. Kecik hati mama ni nanti bila orang cakap dia macam penguin ye. Papa pun kena bagi support tau dekat mama. Kesian mama kena lalui benda ni sepanjang masa kehamilan. Mama pun kena sabar juga ya.
Semoga Bermanfaat!
Sumber: Dr Muhammad Izzat
Baca Juga: KANDUNGAN DAH SARAT BUATKAN MAMA SUSAH NAK TIDUR. MACAM MANA NI?
Pesan Mama Siti
Kalau mama masih sakit juga, segera ke doctor ya. Jangan tangguh-tangguh pulak, takut bagi kesan dekat baby nanti. Jaga diri dan kesihatan baby ye. Percayalah, bila baby lahir sakit tu akan hilang bila kita tengok anak kita nanti. Just enjoy it!


Telur ‘Expired’ Membawa Padah!

Bagi orang yang ‘sweet tooth‘, pantang sebut dessert je mesti teringin nak cuba (tambah-tambah kalau yang viral). Tak kisah lah beli ke buat ke kan. Baru-baru ini Mama Siti tengok viral mini koko krunch jar dan yang paling terbaru; puding buih. Rata-rata kita sudah pun mencuba dan kita dikejutkan dengan berita- ramai yang mengalami keracunan makanan kerana telur ‘expired’ dalam puding buih itu!
Menurut akhbar Sinar Harian, seramai 99 mangsa keracunan telah dimasukkan ke dalam hospital. Mereka disahkan keracunan akibat telur ‘expired’ dalam puding buih, yang mereka beli secara online. Dan yang paling menggemparkan lagi, salah seorang mangsa telah pun meninggal dunia setelah 10 hari bertarung nyawa. Innalillahhiwainnailahirojiun…
Kematian yang dilaporkan oleh Harian Metro pada tarikh 3 Jun 2020 ini telah disahkan boleh Dr Alias Razak, Exco Kerajaan Tempatan, Perumahan, Kesihatan dan Alam Sekitar Negeri.
Kejadian di Terengganu ini telah mengejutkan negara kita di saat kita sedang memerangi wabak Covid-19. Lepas satu, satu hal jadi, haihlah.

Punca Keracunan Puding Buih
Hasil kajian makmal dapati telur yang digunakan dalam puding buih itu lebih dari dua minggu dan ini dikatakan menjadi punca utama kepada kes ini kata Dr Alias Razak.
“Kita memandang serius kes membabitkan keracunan makanan kerana ia membabitkan keselamatan awam.”“Tindakan telah diambil di mana premis terbabit tidak dibenarkan beroperasi selama dua minggu.”
Keracunan makanan juga boleh disebabkan oleh beberapa punca yang lain iaitu:
telur yang tak dimasaktelur yang dimasak tak sempurnapenyedia makanan tak basuh telur dengan bersih

Mingguan Wanita berkongsi punca di atas yang boleh menyebabkan jangkitan Salmonella dan sangat bahaya kepada kanak-kanak, wanita mengandung dan orang tua.
Mangsa Telur ‘Expired’ Dalam Puding Buih Kini Stabil
Beliau menambah kesemua mangsa sudah mula berada dalam keadaan yang stabil sekarang. Lega sikit hati Mama Siti walaupun dah ada satu kes kematian. Ada juga yang sudah dibenarkan pulang ke rumah masing-masing lepas menunjukkan tanda positif.
Premis itu digantung perkhidmatan dan mereka didapati tak mengambil suntikan vaksin penyediaan makanan dan tak ada lesen perniagaan juga! Ini lah yang selalu Mama Siti risau kalau nak beli makanan online. Memang lah senang kan, whatsApp je kan, tapi kalau jadi kes macam ini, haa tak ke lagi susah.
Mama Siti harap lepas ni, bagi yang nak meniaga tu, tolong titiberatkan aspek kebersihan. Tak kira lah dalam penyediaan makanan, kebersihan persekitaran memasak malah kebersihan diri juga. Janganlah kita fikir nak untuk je sampai kita aniaya customers kita.

Kalau ada mama yang teringin nak cuba puding buih ini, lebih baik kita buat sendiri lah kan di rumah. Lagi selamat. Yang penting masak dengan sempurna. Tapi lebih baik, tak payah lah kan. Kadang kita terlepas pandang, ingat telur tu dah masak tapi rupanya belum. Mencegah lebih baik daripada merawat, betul tak?
Semoga semua take note ye!
Sumber: Sinar Harian, Mingguan Wanita,  Harian Metro & Astro Awani
BACA LAGI PINGGAN MANGKUK BERCORAK VIRAL BAHAYA!
Pesan Mama Siti
Bagi mama yang teringin cuba resepi puding buih ini, Mama Siti nasihatkan supaya elak jelah, okay? Mama cuba puding lain, yang selalu mama buat ke kan. Ingat, dalam menyediakan makanan pastikan kebersihan diutamakan.   Dan jangan simpan telur lama-lama, beli telur dalam kuantiti yang sederhana supaya takdelah terbiar lama tak dimakan kan.